hotchpotch/miracl-hf-unified huggingface dataset:
రాజశేఖర వేంకటశేషకవులు
20వ శతాబ్దం ఆరంభంలో ఆంధ్ర దేశంలో జంట కవిత్వం ఒక వాడుకగా మారింది. తిరుపతి వేంకటకవులు, కొప్పరపు సోదరకవులను అనుసరించి అనేక మంది జంటకవులు బయలు దేరారు. ఆ పరంపరలో రాయలసీమకు చెందిక కవులు దుర్భాక రాజశేఖర శతావధాని (1888-1857), మరియు గడియారం వేంకట శేషశాస్త్రి(1901-1981) ఇరువురూ రాజశేఖర వేంకటశేషకవులు పేరుతో జంటగా అవధానాలు చేయడం ప్రారంబించారు.
దుర్భాక రాజశేఖర శతావధాని వైఎస్ఆర్ జిల్లాలోని జమ్మలమడుగులో నవంబర్ 18,1888న జన్మించాడు. ఇతడు మెట్రిక్యులేషన్ చదివి ఎఫ్.ఎ. సగంలో మానివేసి ప్రొద్దుటూరులోని జిల్లా మునసబు కోర్టులో గుమాస్తాగా చేరాడు. జాతీయోద్యమ ప్రభావంతో ఉద్యోగం వదిలివేశాడు. తరువాత ప్రొద్దుటూరు మునిసిపల్ కౌన్సిలర్‌గా, వైస్ ఛైర్మన్‌గా, ప్రొద్దుటూరు తాలూకా బోర్డు ఉపాధ్యక్షుడిగా, మద్రాసు సెనెట్ సభ్యుడిగా సేవలను అందించాడు. ఇతడు సంస్కృతాంధ్రాలను, నాటకాలంకార శాస్త్రాలను కందాళ దాసాచార్యులు, జనమంచి శేషాద్రిశర్మ ల వద్ద నేర్చుకొన్నాడు. రాణాప్రతాపసింహచరిత్ర, అమరసింహ చరిత్ర వంటి అనేక కావ్యాలను, నాటకాలను, నవలలను, హరికథలను రచించాడు. ఆంగ్ల, సంస్కృతభాషలలో కూడా రచనలు చేశాడు. ఇతడు కవిసార్వభౌమ, కావ్యకళానిధి, కళాసింహ, అవధానిపంచానన, వరచారిత్ర కవిత్వభారతి, కవిబ్రహ్మర్షి మూర్ధన్య వంటి అనేక బిరుదులతో గౌరవించబడ్డాడు.
గడియారం వేంకట శేషశాస్త్రి పెద్దముడియం మండలం నెమళ్లదిన్నె గ్రామంలో రామయ్య, నరసమ్మ దంపతులకు 1894 ఏప్రిల్ 7వతేదీన జన్మించాడు. విద్యాభ్యాసం కోసం ప్రొద్దుటూరు చేరుకుని స్థిరపడ్డాడు. ఇతని ధర్మపత్ని పేరు వెంకటసుబ్బమ్మ. రామశేషయ్య, వెంకటసుబ్రమణ్యంలు ఇతని పుత్రులు. 1932లోఅనిబిసెంట్‌ మున్సిపల్‌ పురపాలిక పాఠశాలలో తెలుగు ఉపాధ్యాయుడిగా పనిచేశాడు. బ్రహ్మానందిని అనే సాహిత్య సాంస్కృతిక మాసపత్రికకు సంపాదకునిగా ఉన్నాడు. ఇతడు రూపావతారం శేషశాస్త్రి వద్ద తర్క, వ్యాకరణ, సాహిత్య శాస్త్రాలు, వాసుదేవావధాని వద్ద యజుర్వేదం, ఉపనిషత్తులు, దుర్భాక రాజశేఖర శతావధాని వద్ద అవధాన విద్యలు నేర్చుకొన్నాడు. గోవర్ధన సప్తశతి, ఉత్తర రామాయణ గ్రంథాలు, సంస్కృతం నుంచి తెలుగులోకి అనువదించాడు. శివభారతం, పుష్పబాణ విలాసం, వస్తుజంత్రి, మల్లికామారుతం, శ్రీనాథ కవితాసామ్రాజ్యం, రఘునాధీయం, వాల్మీకి హృదయావిష్కరణ వంటి గ్రంథాలను రచించాడు.
ఈ కవులు ఇద్దరూ 1920-28ల మధ్య జంటగా అవధానాలు అసంఖ్యాకంగా చేశారు. వీటిలో అష్టావధానాలు, ద్విగుణిత అష్టావధానాలు, శతావధానాలు ఉన్నాయి. కడప జిల్లా దాదిరెడ్డిపల్లె, ప్రొద్దుటూరు, జమ్మలమడుగు, నెమళ్ళదిన్నె, చెన్నూరు, కర్నూలు జిల్లాలోని ఉయ్యాలవాడ, అనంతపురం జిల్లాలోని గుత్తి మొదలైన చోట్లతో పాటుగా నెల్లూరులో కూడా అవధానాలు చేశారు.
వీరు అవధానాలలో పూరించిన పద్యాలు కొన్ని:
పూరణ: ఆడకు నాడకే జరుగునట్టి యొకానొక జంగమయ్య పెం
డ్లాడఁ బ్రయాణమునన్ సలిపి యచ్చట రంగపురంబు లోన నే
వాడలఁ బోవఁ జూచినను వాని కెదుర్పడఁ జొచ్చె నామముల్
మూడును మూడు మూడు మఱి మూడును మూడును మూడు మూడుగన్
పూరణ:ద్రఢిమం బొప్పెడు మ్రాకు మంచమున దీర్ఘంబైన మేన్వైచి ము
క్కు ఢమాన్నాదము లీన నిద్ర గను నా కుంభశ్రవుండంత మ
త్తఢులీక్రాంతుని ముక్కులో నరిగి యంతర్భాగమున్ గుట్టగా
దృఢసత్వంబునఁ జీమ, తుమ్మెగదరా దిగ్దంతు లల్లాడగన్
అగుదాన మంటరో రబ్బరో యిద్దరు
అగుదాన మన సుద్దులా యేంటిరా సెప్పు
అది కాదసే యెవ్వరడిగిన గాని క
కావేరి కతగాడ కైతగాండ్లందఱు
ఏమిలేకుండినను పెద్దలెల్ల ఇటు
కనుగొనగ వత్తురా యన మనము గూడ
తాళి సూస్తమటం చవధాన సభకుఁ
బామరులు మటలాడుచు వచ్చుచుంద్రు
పూరణ: పతులైదుగు రగుదురు యమ
సుతుడు మఱఁది గాడుమాద్రి సుతులందుఁ గని
ష్ఠతనయుఁడు బావగాడా
పతులు కడమ వారగుదురు బావలు మరఁదుల్
సుర్జీత్ సింగ్ బర్నాలా
సుర్జీత్ సింగ్ బర్నాలా (1925-2017) పంజాబ్కు చెందిన ప్రముఖ రాజకీయ నాయకుడు. పంజాబ్ మాజీ ముఖ్యమంత్రి. తమిళనాడు, ఆంధ్రప్రదేశ్, ఉత్తరాఖండ్, అండమాన్ నికోబార్ దీవుల మాజీ గవర్నరు మరియు మాజీ కేంద్రమంత్రి కూడా.
సుర్జీత్ సింగ్ హర్యానాలోని అతేలీ లోని ఒక ఉన్నత కుటుంబంలో జన్మించాడు. ఆయన తండ్రి ఒక న్యాయమూర్తి. 1946 లో బర్నాలా లక్నో విశ్వవిద్యాలయం నుంచి లా పూర్తి చేశాడు. 1942 లో లక్నోలో జరిగిన క్విట్ ఇండియా ఉద్యమంలో పాల్గొన్నాడు. తరువాత కొద్ది రోజులు న్యాయవాద వృత్తి కొనసాగించాడు. 1960 దశకం చివర్లో పూర్తిస్థాయి రాజకీయాల్లోకి ప్రవేశించి అకాలీ దళ్ పార్టీ శ్రేణుల్లో అంచెలంచెలుగా ఎదిగాడు. 1952 లో మొట్టమొదటి సారిగా ఎన్నికల్లో పోటీ చేసినా కేవలం నాలుగు ఓట్ల తేడాతో ఓడిపోయాడు.
బర్నాలా మొట్టమొదటిసారిగా 1969లో జస్టిస్ గుర్నామ్ సింగ్ ప్రభుత్వంలో విద్యాశాఖా మంత్రిగా పనిచేశాడు. అమృత్ సర్ లో గురునానక్ దేవ్ విశ్వవిద్యాలయాన్ని ఏర్పాటు చేయడంలో కీలకపాత్ర పోషించాడు. 1977 లో భారత పార్లమెంటుకు ఎన్నికై మొరార్జీ దేశాయ్ మంత్రివర్గంలో వ్యవసాయ శాఖా మంత్రిగా పనిచేశాడు.
శిరోమణి అకాలీ దళ్ అనే సిక్కు సాంప్రదాయ వాద పార్టీకి చెందిన బర్నాలా సెప్టెంబరు 29, 1985 నుంచి మే 11, 1987 వరకు పంజాబ్ ముఖ్యమంత్రిగా పనిచేశాడు. అప్పుడే పంజాబ్ లో "సిక్కు" మిలిటెంట్ ఉద్యమం చెలరేగింది. దాంతో అక్కడ రాష్ట్రపతి పాలన విధించారు. తమిళనాడు, ఆంధ్రప్రదేశ్, ఉత్తరాఖండ్ రాష్ట్రాలకు ఆయన గవర్నరుగా పనిచేశారు.
చండీఘర్‌లోని పిజిఐఎంఈఆర్ ఆసుపత్రిలో చేరిన ఆయన 2017 జనవరి 14న తుదిశ్వాస విడిచారు.
కొట్టు సత్యనారాయణ
కొట్టు సత్యనారాయణ పశ్చిమ గోదావరికి చెందిన మాజీ శాసనసభ సభ్యుడు. ఆయన తాడేపల్లిగూడెంకి చెందిన వారు. 2004-2009లో శాసన సభ్యునిగా పనిచేశారు. ఆయన హయాంలో సెకండ్ ప్ల్ ఓవర్ చేపట్టారు.
ఆల్టర్నేటర్
ఆల్టర్నేటర్ (Alternator) అనేది ఆల్టర్నేటింగ్ కరెంట్ యొక్క రూపంలో యాంత్రిక శక్తిని విద్యుత్ శక్తిగా మార్చు ఒక విద్యుత్ జెనరేటర్. ఖర్చు మరియు విధాన సౌలభ్యం కారణాల వల్ల, అత్యధిక ఆల్టర్నేటర్లందు ఒక స్థిరమైన అమెచూర్ తో ఒక తిరిగే అయస్కాంత క్షేత్రాన్ని ఉపయోగిస్తారు.
సాగరిక క్షిపణి
సాగరిక (K-15)  జలాంతర్గామి నుంచి ప్రయోగించే  అణ్వాయుధ సామర్థ్యం గల బాలిస్టిక్ క్షిపణి. దీని పరిధి 750 కిలోమీటర్లు. ఇది కె క్షిపణి కుటుంబానికి చెందినది. భారత అణ్వాయుధ త్రయంలో ఇది ఒక భాగం. ప్రత్యర్థులపై ప్రతీకార దాడులకు ఇది ఉపయోగపడుతుంది.
K-15 క్షిపణి అభివృద్ధి 1990 ల చివర్లో మొదలైంది. అరిహంత్ శ్రేణి జలాంతర్గాముల నుండి ప్రయోగించగల బాలిస్టిక్ క్షిపణిని తయారుచెయ్యడమే ఈ ప్రాజెక్టు లక్ష్యం. హైదరాబాదులోని డిఫెన్స్ రిసెర్చి అండ్ డెవలప్‌మెంట్ ఆర్గనైజేషన్ (DRDO) యొక్క క్షిపణి ప్రాంగణంలో దీన్ని తయారుచేసారు.
నీటి లోపలి నుండి ప్రయోగించగల క్షిపణి ప్రయోగ వేదిక, ప్రాజెక్ట్-420, ని తయారుచేసి పరీక్షల కోసం 2001 లో భారత నావికా దళానికి అందజేసారు. దీన్ని గుజరాత్ లోని హజీరాలో తయారుచేసారు. సాగరిక క్షిపణిని  అరిహంత్ జలాంతర్గామితో మేళవించి, నౌకాశ్రయ పరీక్షలు చెయ్యడం 2009 జూలై 26 న మొదలైంది.
2008 నాటికి క్షిపణిని 7 సార్లు విజయవంతంగా పరీక్షించారు. నాలుగు సార్లు దాని పూర్తి పరిధిని పరీక్షించారు. 2008 ఫిబ్రవరి 26 న విశాఖపట్నంతీరప్రాంతంలో సముద్రంలో 50 మీటర్ల లోతున ఒక పాంటూన్ నుండి పరీక్షించారు. 2008 నవంబరు 12 న భూమ్మీద నుండి ప్రయోగించగల  సాగరికను విజయవతంగా ప్రయోగించారు. 2012 మార్చి 11 న పూర్తి స్థాయి పరీక్ష జరిపారు. 2013 జనవరి 27 న 12 వది, చిట్టచివరిదీ  అయిన పరీక్షను జరిపారు. 'ఈ పరీక్ష అన్ని లక్ష్యాలను అత్యంత కచ్చితత్వంతో సాధించింది' అని DRDO డైరెక్టర్ జనరల్, వికె సరస్వత్ చెప్పాడు. ఆ తరువాత క్షిపణిని అరిహంత్ లో చేర్చడానికి ప్రయత్నాలు మొదయ్యాయి. 2015 నవంబరు 15 న ఆయుధాలు లేని డమ్మీ K-15 సాగరిక క్షిపణిని అరిహంత్ నుండి విజయవంతంగా పరీక్షించారు. 2015 డిసెంబరులో సాగరిక ఉత్పత్తి మొదలైందని వార్తలు వచ్చాయి.
ఆదిత్య చోప్రా
ఆదిత్య చోప్రా (జననం 21 మే 1971) ప్రముఖ భారతీయ దర్శకుడు, నిర్మాత, స్ర్కీన్ రచయిత, బ్రాడ్ కాస్ట్ నిర్మాత, పంపణీదారు. ఈయన దర్శకత్వం వహించిన దిల్ వాలే దుల్హనియా లేజాయేంగే) (తెలుగులో ప్రేమించి పెళ్ళాడుతా (1995) ), మొహొబ్బతే (2000), రబ్ నే బనాదీ జోడీ (2008), బేఫికర్ (2016)  వంటి సినిమాలు బ్లాక్ బస్టర్ హిట్లుగా నిలిచాయి.
45ఏళ్ల చరిత్ర కలిగిన యశ్ రాజ్ ఫిలింస్ కు చైర్మన్ ఆదిత్య. ఆయన దర్శకత్వం వహించి, నిర్మించిన వీర్-జారా (2004), ఫనా (2006), బ్యాండ్ బాజా బారాత్ (2010), ఎక్ థా టైగర్ (2012), జబ్ తక్ హై జాన్ (2012), ధూమ్ 3 సిరీస్ లు (2004, 2006, 2013), సుల్తాన్ (2016) వంటి సినిమాలు కమర్షియల్ గానూ, విమర్శనాత్మకంగానూ హిట్ అయ్యాయి. కమర్షియల్ సినిమాలే కాక, కాబూల్ ఎక్స్ ప్రెస్ (2006), చక్ దే ఇండియా (2007), రాకెట్ సింగ్ (2009), దం లగే కే హైషా (2015), ఫ్యాన్ (2016) వంటి ఆఫ్ బీట్ సినిమాలు కూడా తీశారు ఆయన. దర్శకులు, నిర్మాతలు, రచయితల సారథ్యంలో నడిచే మోడల్ ఫిలిం స్టుడియోలకు తెర తీసిన మొట్టమొదటి భారతీయ నిర్మాత ఆదిత్య. ఎక్కువ నిర్మాణం, పోస్ట్-ప్రొడక్షన్ పనులన్నీ యశ్ రాజ్ ఫిలింస్ స్టుడియోలోనే జరిగిపోతాయి. దీనికి చీఫ్ ఎగ్జిక్యూటివ్ గా ఆదిత్య పనిచేస్తారు.  అతి ఎక్కువ సంవత్సరాలు ఆడిన దిల్ వాలే దుల్హనియా లేజాయేంగే సినిమా భారతీయ సినిమా రంగంలో రెండవ అతి ఎక్కువ వసూళ్ళు సాధించిన సినిమాగా నిలిచింది. దీనిని ఆదిత్య దర్శకత్వం వహించి, నిర్మించారు. ఈయన తీసిన వాటిలో 8 సినిమాలు 200కోట్లకు పైగా వసూళ్ళు సాధించాయి.
యష్ చోప్రా, ప్రమీలా చోప్రాల పెద్ద కుమారుడు ఆదిత్య. ఆయన 21 మే 1971న జన్మించారు. బాంబే స్కాటిష్ స్కూల్ లో మాధ్యమిక విద్య పూర్తి చేశారు ఆయన. హస్సేరామ్ రిజుమల్ కాలేజ్ ఆఫ్ కామర్స్ అండ్  ఎకనామిక్స్ నుండి డిగ్రీ పట్టా పొందారు ఆదిత్య.
2009లో భార్య  పాయల్ ఖన్నాతో విడాకులు పొందారు ఆయన. 21 ఏప్రిల్ 2014న నటి రాణీ ముఖర్జీని ఇటలీ లో వివాహం చేసుకున్నారు ఆదిత్య. డిసెంబర్ 2015 లో వీరికి అదిరా చోప్రా అనే ఆడపిల్ల జన్మించింది.
కె క్షిపణి కుటుంబం
కె క్షిపణి కుటుంబం జలాంతర్గామి నుండి ప్రయోగించే బాలిస్టిక్ క్షిపణుల (SLBM) శ్రేణి. భారత్‌ యొక్క అణు ఎదురు దాడి (second strike) సామర్థ్యాన్ని, తద్వారా అణుదాడిని నిరోధించగల సామర్థ్యాన్నీ ఇనుమడింపజేసేదే ఈ శ్రేణి. ఈ క్షిపణుల గురించిన  సమాచారం రహస్యంగా ఉంచబడింది. కె-క్షిపణి కుటుంబాన్ని "బ్లాక్ ప్రాజెక్ట్"గా కూడా వర్ణిస్తారు. భారత్ స్వయంగా అభివృద్ధి చేసిన  ఈ క్షిపణులు మరింత వేగంగా, మరింత తేలికగా, మరింత మరుగుగా (stealth) ఉంటాయని భోగట్టా.
కె-5 క్షిపణిని అరిహంత్ శ్రేణి జలాంతర్గాముల కోసం తయారు చేస్తున్నారు. ఇది ఘన ఇంధనంతో, 6000 కిమీ పరిధితో  ఒక టన్ను పేలోడు సామర్థ్యంతో ఉంటుందని భావిస్తున్నారు. అయితే ఈ ప్రాజెక్టు వివరాలు అత్యంత రహస్యం.కె శ్రేణి క్షిపణులు భారత అణు దాడి నిరోధక శక్తికి (న్యూక్లియర్ డిటరెన్స్) ఎంతో ప్రధానమైనవి. అవి అత్యంత ముఖ్యమైన అణు ఎదురు దాడి సామర్థ్యాన్ని పెంపొందించి, ఆసియాలో బలాల సంతులనాన్ని  భారత్ వైపు  మొగ్గేలా చేస్తాయి.
యష్ జోహార్
యష్ జోహార్ (6 సెప్టెంబరు 1929 – 26 జూన్ 2004) ప్రముఖ బాలీవుడ్ నిర్మాత. 1976లో ధర్మా ప్రొడక్షన్స్ అనే నిర్మాణ సంస్థను స్థాపించారు యష్. విలాసవంతమైన సెట్లకు, మంచి లొకేషన్లకు, భారతీయ సంప్రదాయాలకు విలువలకు ధర్మా ప్రొడక్షన్స్ సినిమాలు ప్రసిద్ధి.
యష్ జోహార్ 1929, సెప్టెంబరు 6న పంజాబ్ లోని అమృత్ సర్ లో జన్మించారు. యష్ చోప్రా, బి.ఆర్.చోప్రాల సోదరి హీరో జోహార్ ను వివాహం చేసుకున్నారు ఆయన. వీరి కుమారుడు కరణ్ జోహార్ ప్రస్తుతం బాలీవుడ్ లో ప్రముఖ నిర్మాత అయ్యారు. కేన్సర్ తో పోరాడుతున్న యష్ 75 ఏళ్ళ వయసులో చెస్ట్ ఇన్ఫెక్షన్ తో  ముంబైలో జూన్ 26, 2004న మరణించారు. ఆయన మరణానంతరం  కుమారుడు కరణ్ ధర్మా ప్రొడక్షన్స్ ను చూసుకుంటున్నారు.
1952లో సునీల్ దత్ నిర్మాణ సంస్థ అజంత ఆర్ట్స్‌లో పనిచేశారు. యష్. ముఝే జానే దో, యే రాస్తే హై ప్యార్‌కే వంటి సినిమాలకు పనిచేశారు. ఆ తరువాత నిర్మాత దేవానంద్ తీసిన గైడ్ సినిమాకు నిర్మాణ బాధ్యతలు చేపట్టారు ఆయన. ఆ సినిమా పెద్ద హిట్ కావడంతో దేవానంద్ నిర్మాణ సంస్థ నవకేతన్ ఫిలింస్‌కు పనిచేయడం మొదలు పెట్టారు. యష్. జ్వెల్ థీఫ్, ప్రేమ్‌పూజారి, హరేరామా హరేకృష్ణ వంటి సినిమాలకు సహ నిర్మాణకత్వం వహించారు ఆయన.
1976లో, యష్ స్వంత నిర్మాణ సంస్థ ధర్మ ప్రొడక్షన్స్‌ను స్థాపించారు. రాజ్ ఖొస్లా దర్శకత్వంలో ఈ సంస్థ నిర్మించిన మొదటి చిత్రం దోస్తానా పెద్ద హిట్ అందుకుంది. 1980, 90 కాలంలో అగ్నిపథ్, గుంరాహ్, డూప్లికేట్ వంటి సినిమాలు నిర్మించారు యష్.
1998లో ఈ సంస్థ నిర్మించిన కుచ్‌కుచ్ హోతాహై సినిమా ఊహాతీతంగా భారీ హిట్ అయింది. షారుక్ ఖాన్, కాజోల్, రాణీముఖర్జీ నటించిన ఈ సినిమా ఆల్‌టైమ్ బ్లాక్‌బస్టర్ మాత్రమే కాక ఎన్నో అవార్డులను కొల్లగొట్టింది. ఫిలింఫేర్ అవార్డులు, లక్స్‌జీ సినీ అవార్డులు, సాన్‌సుయ్ వ్యుయర్స్ చాయిస్ అవార్డులు, బాలీవుడ్ మూవీ అవార్డులు, జాతీయ అవార్డులు వంటి ఎన్నో అవార్డులు గెలుచుకుందీ చిత్రం. యష్ కుమారుడు కరణ్ నిర్మించిన కభీకుషీ కభీగమ్ సినిమా కూడా అతి పెద్ద హిట్ గా నిలిచింది. షారుక్ ఖాన్, జుహీ చావ్లా, అజీజ్ మీర్జాలు కలసి 1999లో స్థాపించిన బాలీవుడ్ సినీ పంపణీ సంస్థ డ్రీమ్జ్‌అన్ లిమిటెడ్‌లో యష్‌కు కూడా భాగం ఉంది. ఈ సంస్థ నిలదొక్కుకునేందుకు జోహార్ కృషి చెప్పుకోదగ్గది. ఈ సంస్థ మొదటి సినిమా ఫిర్‌భీ దిల్‌హై హిందిస్థానీ నిర్మాణంలో ఆయన పాత్ర పెద్దదే.
కల్‌ హో నాహో యష్ ఆఖరి సినిమా. ఈ సినిమా కమర్షియల్ గా హిట్ కావడమే కాక, విమర్శకుల ప్రశంసలు కూడా పొందింది. ఆ సంవత్సరానికిగానూ బాలీవుడ్ లో రెండో అతి ఎక్కువ వసూళ్ళు సాధించిన చిత్రంగానూ, ఓవర్ సీస్ లో ఎక్కువ వసూళ్ళు సాధించిన చిత్రంగానూ నిలిచింది.
ఫిలిం ప్రొడ్యూసర్స్ గిల్డ్ ఆఫ్ ఇండియాలో యష్ సీనియర్ సభ్యుడు కూడా.
కరణ్ జోహార్
కరణ్ జోహార్ (జననం 25 మే 1972), (కె జో అని కూడా పిలుస్తారు).  ప్రముఖ భారతీయ దర్శకుడు, నిర్మాత, స్క్రీన్ రచయిత, కాస్ట్యూం డిజైనర్, నటుడు, టివి ప్రముఖుడు. ప్రముఖ నిర్మాత యష్ జోహార్, హీరో జోహార్ ల కుమారుడు కరణ్.
బాలీవుడ్ బ్లాక్ బస్టర్ కుచ్ కుచ్ హోతా హై(1998) సినిమాతో దర్శకునిగా కూడా పరిచయమయ్యారు కరణ్. ఈ సినిమాకు ఫిలింఫేర్ ఉత్తమ దర్శకుడు, ఉత్తమ స్క్రీన్ ప్లే అవార్డులు అందుకున్నారు. ఆ తరువాతా ఆయన దర్శకత్వం వహించిన కభీ ఖుషీ కభీ గమ్(2001), కభీ అల్విదా నా కెహ్నా(2006) సినిమాలు కూడా పెద్ద హిట్లే. తీవ్రవాదానికి వ్యతిరేకంగా అయాన తీసిన మై నేం ఈజ్ ఖాన్(2010) సినిమాతో రెండో ఫిలింఫేర్ ఉత్తమ దర్శకుని అవార్డు అందుకున్నారు ఆయన. తన తండ్రి స్థాపించిన ధర్మ ప్రొడక్షన్స్ నిర్మాణ సంస్థలో ఎన్నో మంచి సినిమాలను నిర్మించారు. బాలీవుడ్ లో ప్రస్తుతం ప్రముఖ దర్శక, నిర్మాత కరణ్.
కరణ్ బాలీవుడ్ ప్రముఖ నిర్మాత యష్ జోహార్, హీరో జోహార్ లకు  ముంబైలో జన్మించారు. ముంబై లోని గ్రీన్ లాన్స్ హై స్కూల్ లోనూ,  హెచ్.ఆర్ కాలేజ్ ఆఫ్ కామర్స్ అండ్ ఎకనామిక్స్ లోనూ  చదువుకున్నారు ఆయన. ఫ్రెంచ్ భాషలో మాస్టర్స్ డిగ్రీ చేశారు. 1989లో దూరదర్శన్ లోని ఇంద్రధనుష్ సీరియల్ లో శ్రీకాంత్  పాత్రలో నటించారు కరణ్.
చిన్నప్పట్నుంచీ, సినిమాలకు ఆకర్షితుడైన కరణ్ రాజ్ కపూర్,  యష్ చోప్రా, సూరజ్ బర్జత్యాలు తన ప్రేరణలుగా చెప్పుకుంటారు  ఆయన. కొంతకాలం న్యూమరాలజీని నమ్మిన కరణ్ కేవలం "K" అనే అక్షరంతో మొదలయ్యే పేర్లనే సినిమాలకు పెట్టేవారు. కానీ 2006లో వినోద్ చోప్రా నిర్మాణంలో వచ్చిన లగే రహో మునా భాయ్  సినిమాను చూసి, న్యూమరాలజీని నమ్మడం మానేశారు.గెలిచినవి
నామినేషన్
గెలిచినవి
నామినేషన్
గెలిచినవి
గెలిచినవి
నామినేషన్
గోవిందా (నటుడు)
గోవిందా ప్రముఖ భారతీయ నటుడు, హాస్యనటుడు, మాజీ రాజకీయ నాయకుడు. గోవిందా అసలు పేరు గోవింద్ అర్జున్ అహుజా. మంచి  డ్యాన్సర్ గా కూడా ఈయన ప్రసిద్ధులు. 12 ఫిలింఫేర్ అవార్డు  నామినేషన్లు, ఒక ఫిలింఫేర్ స్పెషల్ అవార్డు, ఫిలింఫేర్ ఉత్తమ  హాస్యనటుడు, జీ సినీ అవార్డులు అందుకున్నారు. 2004 నుంచి 2009 వరకు ఎం.పిగా కూడా పనిచేశారు. 1986లో విడుదలైన ఇల్జామ్  ఆయన నటించిన మొదటి సినిమా.165 హిందీ సినిమాల్లో  నటించారు  గోవిందా 1999 జూన్ లో బిబిసి న్యూస్ నిర్వహించిన ఆన్ లైన్  పోల్ లో గోవిందా 10వ గ్రేటెస్ట్ స్టార్ ఆఫ్ స్టేజ్ ఆర్ స్క్రీన్ గా ఎన్నుకోబడ్డారు.
1980లలో గోవిందా ఫ్యామిలీ, డ్రామా, యాక్షన్, రొమాన్స్ వంటి అన్ని రకాల సినిమాల్లోనూ చేశారు. 80వ దశకం మొదట్లో యాక్షన్ హీరోగా చేసినా 90లలో మాత్రం హాస్య కథానాయకునిగా మారారు. సెకెండ్ ఇన్నింగ్స్ మొదలు పెట్టిన అమితాబ్, ఒక సమయంలో తన సినిమాలన్ని వరుసగా పరాజయం పాలవ్వడంతో ఒక స్టార్ట్ బ్యాక్ కోసం గోవిందాతో కలసి సినిమా నటించారు. 1992లో దివ్య భారతి తో కలసి నటించిన షోలా ఔర్ షబ్నమ్ సినిమాతో మొదటిసారిగా హాస్య కథానాయకుని అవతారం ఎత్తారు గోవిందా. ఆంఖే(1993), రాజా బాబు(1994), కూలీ నెం.1(1995), హీరో నెం.1(1997), హసీనా మాన్ జాయేగీ(1999) వంటి సినిమాల్లో నటించారాయన. మాన్ జాయేగా సినిమాలోని నటనకుగాను ఫిలింఫేర్ ఉత్తమ హాస్యనటుడు పురస్కారం, సాజన్ చలే ససురాల్ సినిమాకు ఫిలింఫేర్ స్పెషల్ అవార్డు అందుకున్నారు గోవిందా. జాన్ సే ప్యారా(1992), ఆంఖే(1993), బడే మియాన్ చోటే మియాన్(1998), అనారీ నెం.1(1999) వంటి సినిమాల్లో ద్విపాత్రాభినయం చేశారు గోవిందా. ఒక్క హధ్ కర్ దీ ఆప్నే(2000)  సినిమాలోనే ఆరు పాత్రల్లో నటించారు ఆయన. రాజు, అతని తల్లి, తండ్రి, చెల్లి, బామ్మ, తాతల పాత్రలు నటించారు గోవిందా.
2000వ దశకం మొదట్లో ఎన్నో పరాజయాలను చవి చూసిన గోవిందా, భగమ్ భాగ్(2006), పార్ట్ నర్(2007), లైఫ్ పార్ట్ నర్(2009), రావన్(2010) వంటి హిట్లను అందుకున్నారు. 2015లో మిథున్ చక్రవర్తి స్థానంలో జీ టివిలోని డాన్స్ రియాలిటీ షో డాన్స్ ఇండియా  డాన్స్ సూపర్ మామ్  సీజన్ 2 కి న్యాయనిర్ణేత అయ్యారు గోవిందా. ఈ షోకు మరే షోకూ రానన్ని టి.ఆర్.పి రేటింగులు వచ్చాయి.
మహారాష్ట్ర లోని ఉత్తర ముంబై నియోజకవర్గం నుండి కాంగ్రెస్ తరఫున 2014లో ఎంపిగా ఎన్నికయ్యారు గోవిందా.
1963 21 డిసెంబరున పంజాబీ హిందూ కుటుంబంలో జన్మించారు గోవిందా. నటుడు అరుణ్ కుమార్ అహుజా, నటి, గాయకురాలు నిర్మలా దేవిల కుమారుడు గోవిందా. అరుణ్ కుమార్ పంజాబ్ కు చెందినవారు. నిర్మలాదేవి సింధీ కుటుంబానికి చెందినవారు. ఔరత్(1940) సినిమాలో నటించిన అరుణ్ ఆ సినిమా ద్వారా అప్పట్లో చాలా ప్రముఖులు. ఒక సినిమాను నిర్మించిన అరుణ్, ఆ సినిమా  ఫ్లాప్ కావడంతో అనారోగ్యం పాలయ్యారు. ముంబైలోని కార్టర్ రోడ్ లో ఒక పెద్ద బంగ్లా లో నివసించే అరుణ్ కుటుంబం, ఆయన అనారోగ్యం  పాలవ్వడంతో ఉత్తర ముంబై సబ్ అర్బ్ లోని విరార్ కు మారిపోయారు. ఆరుగురు సంతానంలో ఆఖరివాడు గోవిందా. గోవిందా ముద్దు పేరు "చీ చీ" అంటే చిటికెన్ వేలు అని పంజాబీ భాషలో అర్ధం. వారి ఇంట్లో పంజాబీ భాషే మాట్లాడుకుంటారు.
పంజాబ్ ఆర్థిక వ్యవస్థ
పంజాబ్ లో అన్ని ప్రాంతాల మధ్య రోడ్డు, రైలు, విమాన మార్గం లాంటి రవాణా సౌకర్యాలున్నాయి. 1999-2000 గణాంకాల ప్రకారం అతి తక్కువ పేదరికం కలిగిఉన్న రాష్ట్రంగా భారత ప్రభుత్వం యొక్క పురస్కారాన్ని పొందింది.
ఎకనామిక్ అండ్ స్టాటిస్టికల్ ఆర్గనైజేషన్ (ESO) పంజాబ్ రాష్ట్ర ప్రభుత్వపు గణాంకాలను నమోదు చేస్తుంటుంది. వివిధ ఆర్థిక, సాంఘిక గణాంకాలను అవసరమైన వారికి అందజేస్తుంటుంది.
2008 లో ప్రపంచ వ్యాప్తంగా చేపట్టిన సర్వే ప్రకారం పంజాబ్ భారతదేశంలో అతి తక్కువ ఆహార కొరత కలిగిన రాష్ట్రం.
పంజాబ్ అంటే ఐదు నదుల సంగమం అని అర్థం. ఇక్కడి నేలలు మంచి సారవంతమైనవి కావడంతో గోధుమలు బాగా పండిస్తారు. ఇంకా వరి, చెరకు, పండ్లు, కూరగాయలు కూడా బాగా పండిస్తారు. వ్యవసాయ రంగం పంజాబ్ యొక్క ఆర్థిక వ్యవస్థలో ప్రధాన పాత్ర పోషిస్తున్నది.
పంజాబ్ లో పరిశ్రమలు కూడా వ్యవసాయాధారితమైనవి. మిగతా రాష్ట్రాలతో పోలిస్తే ఇక్కడి పారిశ్రామిక ఉత్పత్తి తక్కువగా ఉన్నప్పటికీ చిన్న చిన్న పరిశ్రమలు ఎక్కువగా ఉన్నాయి. రాష్ట్రానికి ప్రముఖ పారిశ్రామిక నగరాలైన జలంధర్, అమృత్ సర్, లూథియానా, పటియాలా, బటిండా మొదలైన నగరాల నుండి ఆదాయం వస్తుంది.
పంజాబ్ లో నాణ్యమైన ప్రత్తి ఉత్పత్తి అవుతుంది. అయితే దానిని నూలుగా మార్చడంలో మాత్రం వెనుకబడి ఉంది. అక్కడ నూలు ఉత్పత్తి దేశ ఉత్పత్తిలో 1.5 శాతం మాత్రమే. అబోహర్, మాలౌత్, ఫగ్వారా, అమృత్ సర్, ఖరార్, మొహాలీ లలో నూలు మిల్లులు ఉన్నాయి. 
రాష్ట్రానికి మొత్తం విద్యుత్తును పి.ఎస్.పి.సి.ఎల్ స్వంత థర్మల్ ప్లాంట్లు అందిస్తున్నాయి. అవి: అ.) 1260ఎం.డబ్య్లూ గురు గోబింద్ సింగ్ సూపర్ థర్మల్ ప్లాంట్, రోపర్, ఆ.) 440ఎం.డబ్య్లూ గురు నానక్ దేవ్ థర్మల్ ప్లాంట్, భతిండా, ఇ.) 920ఎం.డబ్ల్యూ గురు హరిగోబింద్ థర్మల్ ప్లాంట్, లెహ్రా మొహొబ్బత్ మరియు దాని స్వంత హైడ్రో పవర్ ప్లాంట్లు: 1.)110ఎం.డబ్ల్యూ షనన్ పవర్ హౌస్, జోగిందర్ నగర్, 2.) 600ఎం.డబ్ల్యూ రంజిత్ సాగర్ డ్యాం, షాహ్ పర్ కందీ, 3.)91.35ఎం.డబ్ల్యూ యుబిడిసి పవర్ హౌసెస్, 4.) 207ఎం.డబ్ల్యూ ముకేరియన్ హైడెల్ ప్రాజెక్టు, 5.) 134ఎం.డబ్ల్యూ ఆనంద్ పూర్ సాహిబ్ హైడెల్ చానెల్, 6.) మినీ & మాక్రో హైడ్రో పవర్ ప్లాంట్స్, సిర్హింద్ కెనాల్, మరికొన్ని ప్రాజెక్టులు ఉన్నాయి.
సాధారణ పూల్ ప్రాజెక్టులు భాక్రానంగల్ కాంప్లెక్స్, దేహర్ పవర్ ప్లాంట్, పోంగ్ పవర్ ప్లాంట్లలో ఉన్నాయి. పంజాబ్ కు 51శాతం విద్యుత్తు భాక్రానంగల్ కాంప్లెక్స్ నుండీ, 48శాతం పోంగ్ ప్రాజెక్ట్ నుండి వస్తున్నాయి.
మాస్టర్ తారా సింగ్
మాస్టర్ తారా సింగ్ (1885 జూన్ 24, in రావల్పిండి, పంజాబ్ – 1967 నవంబరు 22, చండీఘర్ లో) 20వ శతాబ్ది తొలి అర్థభాగంలోకెల్లా ప్రముఖ సిక్ఖు రాజకీయ, మత నాయకుడు. శిరోమణి గురుద్వారా ప్రబంధక్ కమిటీ నిర్వహణకు, భారత విభజన సమయంలో సిక్ఖుల వైఖరిని మలచడంలో కీలకమైన నాయకుడు. సిక్ఖు మతాధిక్య రాష్ట్రంగా పంజాబ్ ఏర్పాటు కోసం డిమాండ్ కు నేతృత్వం వహించారు. భారతీయ జర్నలిస్టు, రాజకీయ నాయకురాలు రాజిందర్ కౌర్ ఆయన కుమార్తె.
తారాసింగ్ బ్రిటీష్ ఇండియాలోని పంజాబ్ లో రావల్పిండి జిల్లాలోని హరిలాల్ గ్రామంలో 1885 సంవత్సరంలో జన్మించారు. కులపరంగానూ. వృత్తిపరంగానూ పట్వారీ అయిన బక్షీ గోపీ చంద్ కు జన్మించిన ఆయనకు చిన్ననాడు నానక్ చంద్ అని పేరు. హిందువులే అయినా కుటుంబంలో సిక్ఖు గురువులు, సంప్రదాయం పట్ల భక్తి ఉండేది. ఈ కుటుంబ నేపథ్యంలోని ఆయన సిక్ఖు మిషనరీ పాఠశాలకు వెళ్ళారు. చిన్నతనంలో తన గురువైన అత్తార్ సింగ్ మరణానంతరం ఖల్సా స్వీకరించి తారా సింగ్ గా మారారు. దాంతో వారి కుటుంబం హిందూ మతం నుంచి సిక్ఖు మతం స్వీకరించింది. ఆపైన 1903లో ఖల్సా కళాశాలలో చేరారు.
విద్యార్థి దశ నుంచే రాజకీయాల్లో కొనసాగిన తారా సింగ్, కొన్నాళ్ళు పబ్లిక్ సర్వీస్ లో ఉన్నారు. ఆయనను సిక్ఖు మత రాజకీయాలకు కురువృద్ధునిగా భావిస్తారు. స్వాతంత్ర్యానంతర భారతదేశంలో కీలకమైన సిక్ఖు రాజకీయవేత్తలకు ఆయన తొలిదశలో మార్గనిర్దేశం చేశారు. 1942లో భారతదేశానికి క్రిప్స్ రాయబారిగా వచ్చినప్పుడే ఆయన పంజాబ్ విభజనను ప్రతిపాదించారు. ఉమ్మడి పంజాబ్ లో ముస్లింలది మెజారిటీ కావడం, సిక్ఖులు, హిందువులు మొదలైన ముస్లిమేతరులు మైనారిటీలు కావడంతో నిజానికి పెద్ద సంఖ్యలో ఉన్న సిక్ఖు మతస్తులపై స్వాతంత్ర్యానంతరం పరిపాలన న్యాయబద్ధంగా జరగదంటూ పంజాబ్ ను రావి నది సరిహద్దుగా ముస్లిం సంఖ్యాధిక్య ప్రాంతం, ముస్లిమేతర సంఖ్యాధిక్య ప్రాంతంగా విభజించమని డిమాండ్ చేశారు.
ముస్లిం లీగ్ పంజాబ్ మొత్తంతో పాటు ప్రత్యేక దేశంగానో, లేక పంజాబ్ మొత్తం ముస్లిం సంఖ్యాధిక్య ప్రావిన్సుగా గ్రేటర్ పాకిస్తాన్ వంటి ప్రతిపాదనల్లో ముందుకు తీసుకువస్తూండడంతో దీన్ని వ్యతిరేకించడానికి తారాసింగ్ నేతృత్వంలోని అకాలీ దళ్ సిక్ఖు రాష్ట్రాన్ని దేశాన్ని డిమాండ్ చేశారు. మార్చి 1947 వరకూ పంజాబ్ లో కాంగ్రెస్, అకాలీ దళ్లు కలిసి ఖిజ్ర్ హయత్ ఖాన్ నేతృత్వంలో ప్రభుత్వాన్ని నడిపిస్తూ వచ్చారు. మరోవైపు ముస్లిం లీగ్, అకాలీ దళ్, కాంగ్రెస్ ల మధ్య తీవ్రమైన సైద్ధాంతిక, రాజకీయ విభేదాల నేపథ్యంలో ముస్లిం లీగ్ ఖిజ్ర్ హయత్ ఖాన్ ప్రభుత్వాన్ని రాజీనామా చేయించి, తన ప్రభుత్వాన్ని ఏర్పాటుచేసే అవకాశం ఏర్పరుచుకుంది.
ముస్లిం లీగ్ ప్రత్యక్ష కార్యాచరణ దినంతో ప్రారంభించిన హింసాయుత చర్యలు క్రమంగా కార్చిచ్చులా ఉపఖండంలోని పలు భాగాలకు పాకాయి. పంజాబ్ లో దేశ విభజన సమయంలో చెలరేగిన మతహింసలో లాహోర్ లోని తారాసింగ్ పూర్వీకుల భవంతి నేలమట్టమైంది, 59మంది ఆయన బంధువులు మృతులయ్యారు. భీంసేన్ సచార్, గోపిచంద్ భార్గవ, మహాషా క్రిషన్, మహాషా కుషాల్ చంద్ వంటి హిందువులతో కలిసి తారాసింగ్ నాయకత్వంలో సిక్ఖులు పాకిస్తాన్ వ్యతిరేక కూటమిగా ఏర్పడ్డారు.
స్వాతంత్ర్యానంతరం సిక్ఖులకు ప్రత్యేక రాష్ట్రం ఏర్పరిచేందుకు పంజాబ్ ను విభజించే ఉద్యమాన్ని అకాలీ నేతలతో కలిసి నడిపించారు. ఆ ఉద్యమంలో నేర్పుగా మతపరమైన విభజనగా చెప్పకుండా పంజాబీ భాష ప్రాతిపదికగా ఉద్యమాన్ని ప్రారంభించారు. ఈమేరకు పంజాబీ సుబా ఉద్యమం నడిచి తుదకు తూర్పు పంజాబ్ భాషా ప్రాతిపదికన పంజాబ్, హర్యానా, హిమాచల్ ప్రదేశ్ లుగా విభజించబడింది.
ఎలక్ట్రిక్ జనరేటర్
విద్యుత్తు ఉత్పత్తిలో ఎలక్ట్రిక్ జనరేటర్ (Electric generator) అనగా బాహ్య విద్యుద్వలయంలో ఉపయోగం కోసం యాంత్రిక శక్తిని విద్యుత్ శక్తిగా మార్చు ఒక యంత్రం.
ఫతే సింగ్
ఫతే సింగ్ (1911 అక్టోబరు 27 - 1972 అక్టోబరు 30) భారత సిక్ఖు మత, రాజకీయ నాయకుడు. పంజాబీ సుబా ఉద్యమంలో కీలకమైన వ్యక్తి. ఆయన అనుచరులు గౌరవంతో సంత్ ఫతే సింగ్ అని పిలుచుకుంటూంటారు.
పంజాబ్కు చెందిన బతిందా జిల్లాలోని బడియలాకు చెందిన చెన్నన్ సింగ్ కుమారుడు ఫతే సింగ్. ఆయనకు పాఠశాల విద్య అభ్యసించకున్నా 13వ ఏట పంజాబీ భాష అభ్యసించడం ప్రారంభించారు. సిక్ఖు మత సాహిత్యంపై లోతైన అభినివేశం కలిగి ఉండడంతో ఇషార్ సింగ్ అనే సిక్ఖు పండితుని వద్ద సహాయకునిగానూ, విద్యార్థిగానూ ఉంచారు.
గోదావరిగూడెం
గోదావరిగూడెం, నల్గొండ జిల్లా, తిప్పర్తి మండలానికి చెందిన గ్రామము. ఈ గ్రామంలో మొత్తం 573 గడపలు ఉన్నాయ
జనాభా వివరాలు
కుల్ భూషణ్ ఖర్బందా
కుల్ భూషణ్ ఖర్బందా ప్రముఖ హిందీ,  పంజాబీ సినిమా నటుడు.  షాన్(1980)సినిమాలో ఈయన నటించిన షకాల్ పాత్ర ద్వారా ప్రసిద్ధుడు. జేమ్స్ బాండ్ సినిమాల్లోని బ్లోఫెల్డ్ పాత్ర ఈ షకాల్ పాత్రకు ప్రేరణ. ఢిల్లీలోని నాటక సమాజంతో మొదలైన కుల్ భూషణ్  నటనా ప్రయాణం సినిమాల దగ్గరకు చేరింది. 1974లో జాదూ కా షంఖ్  సినిమాతో తెరంగేట్రం చేశారు. బాలీవుడ్ లో మెయిన్ స్ట్రీం సినిమాలు  చేయకముందు కొన్ని పేర్లల్ సినిమాల్లో నటించారాయన. మహేష్ భట్ తీసిన క్లాసిక్ అర్ధ్(1982), ఏక్ చడర్ మైలి సి(1986), దీపా మెహతా తీసిన ట్రయాలజీ ఫైర్(1996), ఎర్త్(1998), వాటర్(2005) వంటి సినిమాల్లో కూడా నటించారు కుల్ భూషణ్.
దాదాపు రెండు దశాబ్దాల తరువాత కలకత్త ప్రొడక్షన్స్ లో పడతిక్ థియేటర్ లో, వినయ్ శర్మ దర్శకత్వం వహించిన ఆత్మకథ నాటకంలో నటించారు ఆయన.
21 అక్టోబరు 1944న పాకిస్థానీ పంజాబ్ లో అటోక్ జిల్లాలోని హస్సనబ్దాల్ ప్రాంతంలో జన్మించారు ఖర్బందా. ఈ ప్రదేశాన్ని చారిత్రికంగా గురుద్వారా పంజా సాహిబ్ అని పిలుస్తారు. భారత విభజన తరువాత వీరి కుటుంబం భారతదేశం పంజాబ్ కు వలస వచ్చేశారు. జోధ్ పూర్, డెహ్రాడూన్ ఆలీగఢ్, ఢిల్లీల్లో చదువుకున్నారు ఖర్బందా.  డిల్లి విశ్వవిద్యాలయానికి చెందిన కిరోరీ మల్ కళాశాల నుండి డిగ్రీ పట్టా అందుకున్నారాయన.
చదువు పూర్తి అయిన తరువాత స్నేహితులతో కలసి అభియాన్ అనే నాటక సమాజం మొదలుపెట్టారు కుల్ భూషణ్. ఆ తరువాత ఢిల్లీకి చెందిన యాత్రిక్ నాటక సమాజంలో కూడా పనిచేశారు. ఈ సమాజానికి మొట్టమొదటి డబ్బులు తీసుకునే కళాకారాడు ఆయన. ఈ సమాజాన్ని స్థాపించిన దర్శకుడు జాయ్ మిచెల్ అమెరికా విశ్వవిద్యాలయాలకు లెక్చరర్ గా వెళ్ళిపోయాకా, ఆ నాటక సమాజం మూతపడింది. ఆ తరువాతే కలకత్తాకి  వెళ్ళి పడతిక్ నాటక సమాజంలో  దర్శకుడు శ్యామానంద్ జలనిన్ నాయకత్వంలో పనిచేశారు. ఇక్కడ కొన్నాళ్ళు పనిచేశాకా ముంబై వెళ్ళి సినిమాల్లో నటించడం మొదలుపెట్టారు ఆయన.
శ్యాం బెనగళ్ దర్శకత్వంలో నిషాంత్(1974) సినిమాతో తెరంగేట్రం  చేశారు కుల్ భూషణ్. ఆ తరువాత మన్థాన్(1976), భూమిక:ది రోల్(1977), జునూన్(1978), కల్యుగ్(1980) వంటి కమర్షియల్ సినిమాల్లోనే కాక, బి.వి.క్రాంత్ దర్శకత్వం వహించిన గోధూళి(1977) వంటి పేర్లల్ సినిమాల్లో కూడా నటించారు కుల్ భూషణ్.
షాన్(1980) సినిమాలోని విలన్ పాత్ర షకాల్ ద్వారా బాలీవుడ్ మెయిన్ స్ట్రీమ్ సినిమాల్లోకి పూర్తిగా అడుగుపెట్టారు కుల్ భూషణ్. ఘయాల్(1990), జో జీతా వోహీ సికందర్(1992), గుప్త్(1997), బోర్డర్(1997), ఎస్ బాస్(1997), రెఫ్యూజీ(2000) వంటి సినిమాల్లో నటించారు ఆయన. అలాగే చక్రా(1981) అర్ధ్(1982), అంధీ గలీ(1984), ఏక్ చడర్ మైలీ సీ(1986), ఉత్సవ్(1984), గిరీష్ కర్నాడ్ తీసిన మండి(1983), త్రికళ్(1985), సుస్మన్(1987), శ్యాం బెనగళ్ తీసిన నసీమ్(1995), మాన్సూన్ వెడ్డింగ్(2001) వంటి ఆర్టు సినిమాల్లో కూడా నటించారు కుల్ భూషణ్.
శశి కపూర్ నిర్మించిన కల్యుగ్ సినిమాలో రీమా లగూ భర్త, రాజ్ బబ్బర్ సోదరుని పాత్ర పోషించారు కుల్ భూషణ్. పిరియాడిక్ సినిమాలైన జోధా అక్బర్, లగాన్ సినిమాల్లో కూడా నటించారాయన. ఆయన తాజా సినిమాలు ఆలూ చాట్, టీమ్:ది ఫోర్స్. పంజాబీ సినిమాల్లో ఎక్కువగా  నటించారు కుల్ భూషణ్. చాన్ పరదేశి(1980), మొహల్ ఠీక్ హై(1999) సినిమాల్లో నటించారు ఆయన.
దీపా మెహతా దర్శకత్వంలో ఎర్త్, ఫైర్, వాటర్ సినిమాలతో పాటు దాదాపు 6 సినిమాల్లో నటించారు కుల్ భూషణ్. 2009లో ఒక జర్మనీ సినిమాలో కూడా నటించారు ఆయన. షాన్నో కీ షాదీ, మాహీ వే వంటి టీవీ సీరియళ్ళలో కూడా ఆయన నటించారు. తీన్ ఫరిష్టే, హత్య ఏక్ ఆకార్ కి, బాకీ ఇతిహాస్, ఏక్ షున్యా బాజీరావ్, గునియా పిగ్, గిర్దడే, సఖారాం బిందెర్, ఆత్మకథ వంటి ఎన్నో ప్రముఖ నాటకాల్లో నటించారు కుల్ భూషణ్.
హిమాంశ్ కోహ్లీ
హిమాంశ్ కోహ్లీ (జననం 1989 నవంబరు 3) ఢిల్లీకి చెందిన ప్రముఖ భారతీయ నటుడు. హిందీ సీరియల్ హమ్సే హై లైఫ్ లోని రాఘవ్ ఒబెరాయ్ పాత్ర ద్వారా దేశవ్యాప్తంగా ప్రసిద్ధి చెందారు కోహ్లీ. జనవరి 2014న విడుదలైన యారియాన్ సినిమాతో బాలీవుడ్ తెరంగేట్రం చేశారు ఆయన.
పంజాబీ హిందూ కుటుంబం లో పుట్టిన కోహ్లీ ఢిల్లీ పెరిగి, పెద్దయ్యారు. తండ్రి విపిన్ కోహ్లీ, తల్లి నీరూ కోహ్లీ. ఢిల్లీలోని కె.ఆర్.మంగళం వరల్డ్ స్కూల్ లో చదువుకున్నారు ఆయన. ఎమిటీ విశ్వవిద్యాలయం నుండి మాస్ మీడియాలో డిగ్రీ పట్టా పుచ్చుకున్నారు హిమాంశ్.
మే 2011 నుండు జూలై 2011 వరకు ఢిల్లీ లోని రేడియో మిర్చి లో  రేడియో జాకీగా పచిచేశారు. చానల్ వి లోని డైలీ సీరియల్ హమ్సే హై లైఫ్ సినిమాలో రాఘవ్ ఒబెరాయ్ పాత్రలో నటించారు. 2011 సెప్టెంబరు 5 నుండి 2012 జూన్ 12 వరకు ఆ సీరియల్ లో పనిచేసి, సినిమా అవకాశం వచ్చిన కారణంగా సీరియల్ ను వదిలేశారు. కానీ చివరి ఎపిసోడ్ల కోసం నవంబరు 2012లో తిరిగి ఆ సీరియల్ లో నటించారు కోహ్లీ.
మే 2012లో దర్శకుడు దివ్య కుమార్ యారియాన్ సినిమా కోసం హీరోగా హిమాంశ్ ను ఎంపిక చేశారు. 2014 జనవరి 10న సినిమా విడుదలైంది.
జనవరి 2015లో అభి నహీతో కభీ నహీ సినిమాలో హీరోగా ఎంపికయ్యారు హిమాంశ్. ఆ తరువాత జీనా ఇసీ కా నాం హై, స్వీటీ దేసీ వెడ్స్ ఎన్.ఆర్.ఐ సినిమాలకు కూడా సైన్ చేశారు ఆయన. 2016 లో అభీ నహీతో కభీ నహీ సినిమా విడుదల అవుతుంది.
డేవిడ్ ధావన్
డేవిడ్ ధావన్ (జననం 1955 ఆగస్టు 16) ప్రముఖ భారతీయ దర్శకుడు. ఆయన అసలు పేరు రాజిందర్ ధావన్. పూణె లోని ఫిలిం  అండ్ టెలివిజన్ ఇన్స్టిట్యూట్ ఆఫ్ ఇండియాలో నటన నేర్చుకునేందుకు ప్రయత్నించి, ఎడిటింగ్ నేర్చుకున్నారు.
డేవిడ్ పంజాబ్ అగర్తలలోని పంజాబీ హిందూ కుటుంబంలో జన్మించారు.  తన తండ్రి యూకో బ్యాంక్ మేనేజర్ కావడంతో వారి కుటుంబ కాన్పూర్ కు ట్రాన్స్ ఫర్ పై వెళ్ళింది. 12వ తరగతి వరకు క్రైస్ట్ చర్చ్ కళాశాలలోనే చదువుకున్నారు. ఆ తరువాత పుణే లోని ఫిలిం ఇన్స్టిట్యూట్ లో నటన నేర్చుకునేందుకు చేరారు. కానీ సతీష్ షా, సురేష్ ఒబెరాయ్ వంటి వారిని చూసి, నటన తన వల్ల అవ్వదని భావించి, ఎడిటింగ్ నేర్చుకున్నారు డేవిడ్.
దర్శకత్వంలోకి రాకముందు ధావన్ ఎడిటర్ గా తన కెరీర్ ను మొదలు పెట్టారు. కామెడీ సినిమాలు దర్శకత్వం చేయడంలో సిద్ధహస్తుడు ఆయన. 1993లో విడుదలైన ఆంఖే ఆయన కెరీర్ లోనే అతి పెద్ద హిట్. పార్టనర్ (2007) సినిమా కూడా మంచి విజయం సాధించింది.
ఆసియా ఫిలిం & టెలివిజన్ అకాడమీ, ఆసియా స్కూల్ ఆఫ్ మీడియా స్టడీస్ బోర్డలలో డేవిడ్ సభ్యునిగా ఉన్నారు. ఆసియా స్కూల్ ఆఫ్ మీడియా స్టడీస్ నుండి సందీప్ మార్వా ధావన్ కు అకాడమీ అవార్డు ఇచ్చి గౌరవించారు. 2008లో స్టార్ ప్లస్ లో వచ్చే నచ్ బలియా 3 లోనూ, హన్స్ బలియా షోలలోనూ న్యాయ నిర్ణేతగా వ్యవహరించారు ఆయన.
గోవిందా తో ఎన్నో సినిమాలు తీశారు డేవిడ్. తాకత్వర్ (1989) వీరీ కాంబినేషన్ లో మొదటి సినిమా. వీరిద్దరూ దాదాపు 17  కామెడీ సినిమాలు చేశారు. తాకత్వర్ (1989), స్వర్గ్ (1990), షోలాఔర్ షబ్నమ్ (1992), ఆంఖే (1993), రాజా బాబు (1996), కూలీ నెం.1 (1995), సాజన్ చలే ససురాల్ (1996), బనారసీబాబు (1997), దీవానా మస్తానా (1997), హీరో నెం.1 (1997), బడే మియాన్ చోటే మియాన్ (1998), హసీనా మాన్ జాయేగి (1999), కున్వారా (2000), జోడి నెం.1 (2001), ఏక్ ఔర్ ఏఖ్ గ్యారాహ్ (2003), పార్ట్ నర్ (2007),  డు నాట్ డిస్టర్బ్ (2009) సినిమాలు వీరి కాంబినేషన్లో వచ్చాయి. ఇందులో పార్ట్ నర్ సినిమాలో సల్మాన్ ఖాన్ కూడా నటించారు. ఈ సినిమా 300 మిలియన్లు వసూలు చేసింది." "అదే సంవత్సరంలో  ధావన్ ను, గోవిందాను తన షో 10 కా దమ్ కు అతిధులుగా పిలిచారు సల్మాన్.
ధావన్ భార్య కరుణ. వీరికి ఇద్దరు కుమారులు రోహిత్ ధావన్, వరుణ్ ధావన్. నటుడు అనిల్ ధావన్ డేవిడ్ సోదరుడు. అతని మేనల్లుడు సిద్దార్ధ్ ధావన్ కూడా నటుడే.
చాందీపూర్
చాందీపూర్ ను చాందీపూర్-ఆన్-సీ అని కూడా అంటారు. ఒరిస్సా (ఒడిషా), బాలేశ్వర్ (బాలెసోర్) జిల్లాలోని ఓ చిన్న సముద్ర తీర రిసార్టు. బాలేశ్వర్ రైల్వే స్టేషన్ నుండి 16 కిమీ దూరంలో ఉంటుంది.
చాందీపూర్‌కు ఒక విశిష్టత ఉంది - భారత్ తయారుచేసిన క్షిపణులు దాదాపుగా అన్నిటినీ పరీక్షించేది ఇక్కడే.
చాందీపూర్‌కు మరో విశిష్టత ఉంది - ఆటూ పోట్ల సమయాల్లో సముద్రం వెనక్కు వెళ్ళి మళ్ళీ ముందుకు వస్తూ ఉంటుంది. ఆటు/పాటు సమయంలో సముద్రం 5 కి.మీ. వెనక్కి వెళ్తుంది. మళ్ళీ పోటు సమయంలో మామూలుగా వస్తుంది. అంటే, చూస్తూండగానే రోజుకు ఒకసారి సముద్రం అదృశ్యమై మళ్ళీ ప్రత్యక్షమౌతుందన్నమాట. దీనివల్ల ఈ బీచి జీవవైవిధ్యానికి ఆలవాలమైంది. బీచి దగ్గరలో మిర్జాపూర్ వద్ద బుద్ధ బలంగా నది సంగమం వద్ద గుర్రపునాడా పీత దొరుకుతుంది. ఇదొక చక్కని పిక్నిక్ స్థలం.  ఒరిస్సా పర్యాటక సంస్థ వారి పాంథనివాస్ ఒకటి ఇక్కడ ఉంది.
చాందీపూర్ . వద్ద ఉంది. సముద్రమట్టం నుండి దాని సగటు ఎత్తు 3 మీ. గ్రామ వైశాల్యం 51.33 ఎకరాలు.
వేసవిలో ఉష్ణోగ్రత 25-40 సెల్సియస్ డిగ్రీల దాకా ఉంటుంది. చాందీపూర్ సందర్శనకు నవంబరు-మార్చి సరైన సమయం.
భారత సైన్యపు సమీకృత పరీక్షా శ్రేణి -Integrated Test Range (ITR) ను చాందీపూర్‌కు దక్షిణంగా 70 కిమీ దూరంలో ఉన్న అబ్దుల్ కలాం ద్వీపం వద్ద (గతంలో దీన్ని వీలర్ ఐలాండ్ అనేవారు)  ITR ను స్థాపించారు. అనేక క్షిపణులను -ఆకాశ్, శౌర్య లతో సహా -ఇక్కడే పరీక్షించారు, అగ్ని, పృథ్వి బాలిస్టిక్  క్షిపణులు, బరాక్-8 క్షిపణి కూడా ఇక్కడే  పరీక్షించారు. .
బాలేశ్వర్ దాకా రైల్లో వెళ్ళి, అక్కడి నుండి బస్సు, ఆటో లేదా ట్యాక్సీ ద్వారా చాందీపూర్ చేరుకోవచ్చు. బాలేశ్వర్ నేషనల్ హైవే 5 పై ఉంది.
ఇక్కడ ప్రధానంగా చూడదగ్గ స్థలాలు: దేవ్‌కుండ్ జలపాతం, పంచలింగేశ్వర్, క్షీరచోర గోపీనాథ దేవాలయం, చాందీపూర్ బీచి, నీలగిరి జగన్నాథ దేవాలయం.
అనేక రకాల సముద్రాహారం ఇక్కడ దొరుకుతుంది. చేప ఇక్కడ బాగా చవక. ఒరియా బెంగాలీ వంటకాలు బాగా దొరుకుతాయి.
పంజాబీ భథీ
పంజాబీ భథీ() అనేది పంజాబ్ ప్రాంతంలో ఉపయోగించే ఒకరకమైన వంట చేసుకునే పరికరము. 
సాంప్రదాయమైన పంజాబీ భథీ అనే వంట చేసుకునే పరికరాన్ని ఈ రకముగా తయారుచేస్తారు. ముందుగా మట్టిలో ఒక గుంత తవ్వుతారు తరువాత ఒక గుండ్రటి ఆకారంలో ఉన్న గోట్టాన్ని పొగ బయిటకు పోవడానికి దూరంగా అమర్చుతారు. రంద్రము చుట్టు ఇరువైపుల మట్టితో అలుకుతారు. తరువాత నేలకు కొంత ఎత్తులో గుండ్రముగా ఒక గోడను కడతారు. భథీకు ఒకవైపు మంట పెట్టడానికి అవసరమయ్యే పుల్లలు, వెదురు మరియు ఆకులు పెట్టడానికి రంధ్రం పెడతారు.భథీకు పై భాగంలో ఖాళీ పెడతారు కాని దాన్ని ఒక లోహపు దాకతో మూసి ఉంచి అధిక వేడి ఉత్పత్తి కావడానికి ఇసుకతో నింపి ఊంచుతారు.
పంజాబ్ వంటకాలైన గోదుమలు మరియు జొన్నలు దీని మీద వండితే అధిక రుచి సంతరించుకుంటాయి. అలా వండిన వాటిని బెల్లం పాకంలో కలుపుతారు.పూర్వం పంజాబ్లోని ప్రతి ఇంట్లో ఈ భథీలు ఉండేవి
రాజస్థాన్, పంజాబ్ ప్రాంతాల్లో ఎక్కువగా వీటిని వాడతారు.
రాజస్థాన్ ప్రాంతంలో ఎక్కువగా బార్లీ గింజల్ని వండటానికి వీటిని ఉపయోగిస్తారు. ఈ భథీ లోపల గిన్నెలను పెట్టి వాటిలో బార్లీ గింజల్ని పెట్టి, పైన మూత పెట్టి వండుతారు.
భథీల్లో మరో రకం కూడా ఉంటాయి. పెద్ద మొత్తంలో వండేందుకు పెనం వంటి, పైన మూతలు లేని భథీలు ఉంటాయి.
పంజాబీ తండూర్
పంజాబీ తండూర్ (Gurmukhī:ਤੰਦੂਰ; Shahmukhi:تندور) అనేది పంజాబ్లో వంట తయారు చేయడానికి ఉపయెగించే ఒక మట్టితో తయారు చేయబడ్డ పాత్ర.
దీనిని ప్రత్యేకమైన మట్టితో తయారు చేస్తారు. గోళాకారంగానూ నిలువుగానూ ఉండే వీటిని పంజాబ్ లోని గ్రామాలలో సాంప్రదాయ వంటకాలకు వాడుతారు. ఈ తండూర్లను నేలలో అతికించేస్తారు. కర్రలు, చెక్కలు, బొగ్గులతో అందులో మంట వేస్తారు. దాదాపు 480 డిగ్రీలు కూడా మండగలవు వీటిలో. కొన్ని రకాల పంజాబీ తండూర్లు నేలకు ఎత్తులో కూడా ఉంటాయి. కొన్ని గ్రామాలలో గ్రామ మొత్తానికి ఉమ్మడి తండూర్లు కూడా కలిగి ఉంటారు.
సింధు లోయ నాగరికత ప్రదేశాల్లో ఈ పంజాబీ తండూర్ల అవశేషాలు కూడా దొరికాయి. అవిభాజ్య పంజాబ్‌లో కూడా ఈ పంజాబీ తందూర్లను వాడేవారు.పంజాబీ సంస్కృతిలో కూడా ఈ తండూర్లు భాగమైపోయాయి. ఈ సామూహిక తండూర్ల వద్ద కూర్చొని ఎన్నో జానపద పాటలకు ప్రాణం పోశారు పంజాబీ పడుచులు.
భారత విభజన తరువాత ఇతర ప్రదేశాల్లో స్థిరపడిన పంజాబీల ద్వారా ఈ తండూర్లు భారతదేశంలోని ఇతర రాష్ట్రాలకు పరిచయమయ్యాయి.
తండూర్ మట్టి, ఇటుకలతో తయారు చేస్తారు. ఒక వైపు ఓపెన్ గా ఉండి, దాంట్లో పదార్ధాలను వండుతారు. కాని భథి పైన ఎదైనా లోహంతో తయారు చేసిన మూత ఉంచి వండుతారు. భథి నుంచి పొగ వేరే సిలిండర్ వంటి దాని నుండి బైటకు వస్తుంది.
కొన్ని భథిలపై మట్టితో శాశ్వతంగా కప్పేస్తారు. వాటిని భట్టీలు అంటారు. వీటిని ఎక్కువగా రాజస్థాన్ లో వాడతారు. ఎక్కువ మోతాదులో వండాలంటే ఈ భథిలపై అసలు మూతే ఉంచరు.
వరుణ్ ధావన్
వరుణ్ ధవన్ (జననం 24 ఏప్రిల్ 1987) బాలీవుడ్ కు చెందిన ప్రముఖ సినీనటుడు. దర్శకుడు డేవిడ్ ధవన్ కుమారుడు ఇతను. నాటిన్మం ట్రెంట్ విశ్వవిద్యాలయంలో బిజినెస్ మేనేజ్మెంట్ చదువుకున్నారు  వరుణ్. 2010లో మై నేమ్ ఈజ్ ఖాన్ సినిమాకు  కరణ్ జోహార్ దగ్గర  సహాయ దర్శకునిగా పనిచేశారు. 2012లో కరణ్ దర్శకత్వంలో స్టూడెంట్ ఆఫ్ ది ఇయర్ సినిమాతో హీరోగా తెరంగేట్రం చేశారు ఆయన. ఈ సినిమాకి ఫిలింఫేర్ బెస్ట్ మేల్ డెబ్యూ నామినేషన్ పొందారు వరుణ్
ఆ తరువాత హంప్టీ శర్మాకీ దుల్హనియా (2014), ఎబిసిడి2 (2015) వంటి సినిమాల్లో నటించారు. ఎబిసిడి2 సినిమా ప్రపంచం మొత్తం మీద 1 బిలియన్ వసూళ్ళు సాధించింది. శ్రీరాం రాఘవన్ దర్శకత్వం వహించిన బద్లాపూర్ (2015) సినిమాతో ఫిలింఫేర్ ఉత్తమ నటుడు పురస్కారానికి నామినేషన్ పొందడమే కాక, విమర్శకుల ప్రశంసలు కూడా అందుకొంది.
ధావన్ పంజాబీ హిందూ కుటుంబంలో 24 ఏప్రిల్ 1987న జన్మించారు. ఆయన తండ్రి ప్రముఖ దర్శకుడు డేవిడ్ ధావన్, తల్లి కరుణ ధావన్ యుకె లోని నాటిన్మం ట్రెంట్ విశ్వవిద్యాలయంలో బిజినెస్ మేనేజ్మెంట్ చదువుకున్నారు. నటునిగా కెరీర్ అటుంచితే, ధావన్ మొదట మై నేమ్ ఈజ్ ఖాన్ (2010) సినిమాకు సహాయ దర్శకునిగా  పనిచేశారు వరుణ్.
ఆవత్ పౌని
ఆవత్ పౌని () is a అనేది పంజాబ్ సంక్రాంతి వంటిది.ఆవత్ పౌనిలో అనేక మంది రైతులు అంతా సమూహంగా కూడి వైశాఖ మాసంలో పొలాలను పండిస్తారు.
ఆవత్ () అంటే వచ్చేది అని అర్ధం. పూర్వం యంత్రాల సాంకేతికత లేనప్పుడు రైతులు తమ బంధువులను, స్నేహితులనూ పిలిచి అందరు ఒక్కటై పొలాల నూర్పిళ్ళు చేసేవారు. అతిధులు పొరుగూర్ల నుంచి లేదా దూర ప్రాంతాల నుంచి వచ్చేవారు. ఈ సంప్రదాయం కనుమరుగు అవ్వలేదు. అది ఇప్పటికి కొనసాగుతూనే ఉంది.
ఆవత్ పౌనిలో పాల్గోనే ప్రజలకు రోజుకు మూడు సార్లు సాంప్రదాయిక ఆహారం ఇస్తారు. ఆ సమూహంలో మెుత్తం సుమారు 20 మంది సభ్యుల వరకు ఉండి పంజాబీ డోలు వాయిద్యాలకు పాటలు పాడుతారు. సాంప్రదాయికమైన పంజాబీ దోహే అనే జానపద కవితలు పాడుతారు. ఈ మధ్య కాలంలో లౌడ్ స్పీకర్లలో కూడా పాడుతున్నారు.
అక్కడికి విచ్చేసిన అతిధులకు సాంప్రదాయిక ఆహారాలైన షాకర్ (వడ కట్టిన బెల్లం పాకం), నెయ్యి, కార ప్రసాదము, కీర్ అనే పాయసము మరియు పాలు ఇస్తారు.
ఈ ఆవత్ పౌని కార్యక్రమాన్ని ఎక్కువ పొలం ఉన్న రైతులు, ఇంట్లో ఎవరైనా మరణించినప్పుడు గానీ, పశువులు మరణించినప్పుడు గానీ నిర్వహిస్తారు. ఓరకంగా ఇది తోటివారి సహాయం పొందే పద్ధతి.
ఆవత్ పౌనిలో చాలా రకాలున్నాయి. వీటిని కొన్ని ప్రత్యేక సందర్భాల్లో కూడా చేస్తుంటారు.అవి:
దోహే అనేది కవిత. దీనిని ఒక మనిషి పాడుతూ ఉంటాడు. అందులో కొంత భాగం:
" ఇంటి ఆవరణలో, నా ప్రేయసి తన జుట్టు ఆరబెట్టుకుంటోంది
" ఎప్పటికో తను నన్ను చూడనిచ్చింది, ఓ తమ్ముడా, కానీ ఆ చూపు నన్ను మోసగించింది "
ఆ చివరి లైను అందుకుని, ఇంకొకతను డప్పులు కొట్టుకుంటూ మిగిలిన పాట పాడతాడు. అలాగే పెద్ద పెట్టున నృత్యం చేసుకుంటూ తిరుగుతారు. ఈ పండుగ చేసుకునేటప్పుడు ఇలా పాటలు పాడుతూ, నాట్యం చేయడం వారి ఆనవాయితీ.
గుల్షన్ గ్రోవర్
గుల్షన్ గ్రోవర్ (జననం సెప్టెంబరు 21, 1955) ప్రముఖ భారతీయ నటుడు. ఈయన దాదాపు 400 సినిమాల్లో నటించారు. బాలీవుడ్ నుంచి హాలీవుడ్ వెళ్ళి విజయం సాధించిన మొట్టమొదటి భారతీయ నటుడు గుల్షన్ గుల్షన్ ను బాలీవుడ్ లో "బాడ్ మేన్" అని కూడా అంటారు.
పరిణీతి చోప్రా
పరిణీతి చోప్రా (జననం 22 అక్టోబరు 1988)ప్రముఖ బాలీవుడ్ నటి. ఎన్నో జాతీయ ఫిలిం అవార్డులు, ఫిలింఫేర్ అవార్డులు, నామినేషన్లు అందుకున్నారు. చాలా బ్రాండ్లకు, ఉత్పత్తులకు బ్రాండ్ అంబాసిడర్ గా ఉన్నారు పరిణీతి.
ముందు పెట్టుబడి బ్యాంకింగ్ లో కెరీర్ ఎంచుకోవాలని అనుకున్నారు  చోప్రా. కానీ వ్యాపారం,ఫైనాన్స్, ఎకనామిక్స్ లో మంచెష్టర్ బిజినెస్ స్కూల్ నుంచి ట్రిపుల్ హానర్స్ డిగ్రీ చేసిన తరువాత, 2009 లో ఆర్థిక మాంద్యం తరువాత భారతదేశానికి తిరిగి వచ్చేశారు ఆమె. ఇక్కడకు వచ్చాకా యశ్ రాజ్ ఫిలింస్ సంస్థలో పబ్లిక్ రిలేషన్స్ కన్సల్టెంట్ గా పనిచేశారు. ఆ తరువాత అదే సంస్థకు నటిగా కొనసాగేందుకు ఒప్పందం చేసుకున్నారు పరిణీతి. 2011లో లేడీస్ వర్సెస్ రికీ బహ్ల్ సినిమాతో నటిగా తెరంగేట్రం చేశారు. ఈ సినిమాలో ఆమె నటనకు ఫిలింఫేర్ ఉత్తమ నటి డెబ్యూ పురస్కారం, ఉత్తమ సహాయ నటి పురస్కారానికి నామినేషన్ పొందారు ఆయన.
2012లో ఆమె నటించిన ఇష్క్ జాదే సినిమా కమర్షియల్ గా విజయం సాధించడమే కాక, విమర్శకుల నుండి ప్రశంసలు కూడా  పొందింది. ఈ సినిమాలో ఈమె నటనకు జాతీయ ఫిలిం అవార్డు-స్పెషల్ మెన్షన్, ఫిలింఫేర్ ఉత్తమ నటి పురస్కారానికి నామినేషన్లు లభించాయి. ఆ తరువాత శుద్ధ్ దేశీ రోమాన్స్ (2013), హసీతో ఫసీ (2014)వంటి సినిమాల్లోని నటనకు కూడా మంచి ప్రశంసలు లభించాయి. ఈ సినిమాల్లోని నటనతో ఆమెకు నటిగా మంచి గుర్తింపు లభించింది.
22 అక్టోబరు 1988న హర్యానాలోని అంబాలాలో పంజాబీ  హిందూ కుటుంబంలో జన్మించారు పరిణీతి. ఆమె తండ్రి పవన్ చోప్రా వ్యాపారవేత్త, అంబాలా కంటోన్మెంట్ లో భారత సైన్యానికి సరఫరాదారుగా పనిచేస్తున్నారు. ఆమె తల్లి రీనా చోప్రా. ఆమెకు ఇద్దరు సోదరులు శివాంగ్, సరజ్. ప్రముఖ బాలీవుడ్ నటి ప్రియాంకా చోప్రా, మీరా చోప్రా, మన్నారా చోప్రా ఈమెకు కజిన్స్. అంబాలా కంటోన్మెంట్ లోని కాన్వెంట్ ఆఫ్ జీసెస్ అండ్ మేరీ పాఠశాలలో ప్రాథమిక విద్యనభ్యసించారు ఆమె.  ది హిందూ పత్రికకు ఇచ్చిన ఇంటర్వ్యూలో పరిణీతి మాట్లాడుతూ తాను చిన్నప్పట్నుంచీ చాలా మంచి విద్యార్థిని అని, మంచి మార్కులు వస్తుండేవనీ, ఎప్పుడూ పెట్టుబడి బ్యాంకర్ కావాలని అనుకునేవారని వివరించారు. తన 17 ఏటన మాంచెస్టర్ బిజినెస్ స్కూల్ లో చదువుకునేందుకు లండన్ వెళ్ళిపోయారు. విశ్వవిద్యాలయంలో కొత్త విద్యార్థులకు ఓరియెంటేషన్ తరగతులు చెప్పేవారు ఆమె. చదువుకునేటప్పుడు మాంచెస్టర్ యునైటెడ్ ఫుట్ బాల్ క్లబ్ కు క్యాటరింగ్ శాఖకు టీం లీడర్ గా పార్ట్ టైం పని చేసేవారు.
శ్రీరామేశ్వర కవులు
శ్రీరామేశ్వర కవులు పేరుతో రావూరి శ్రీరాములు మరియు ప్రతాప వేంకటేశ్వరులు జంటగా కవిత్వం చెప్పారు. అవధానాలు కూడా చేశారు. వీరు మొదటిలో వేంకట రామకవులు పేరుతో జంటకవిత్వం చెప్పేవారు. తరువాత శ్రీరామేశ్వర కవులుగా పేరు మార్చుకొన్నారు.
శ్రీరాములు 1891 లో వికృతి నామ సంవత్సర ఫాల్గుణ శుద్ధ షష్ఠి నాడు మన్నవ శేషగిరిరావు, రామమ్మ దంపతులకు గుంటూరు జిల్లా పెదనందిపాడు గ్రామంలో జన్మించాడు. ఇతడిని రావూరి వేంకటకృష్ణయ్య, చిన్నమాంబ దంపతులు దత్తతకు తీసుకున్నారు. ఇతడు తెనాలి సంస్కృత కళాశాలలో తన సహధ్యాయి అయిన ప్రతాప వేంకటేశ్వరులుతో కలిసి జంటగా కవిత్వం చెప్పాడు. ఇతడు పిన్నవయసులోనే 1923 అనగా దుర్మతి నామ సంవత్సర చైత్ర శుద్ధ తదియనాడు హఠాత్తుగా మరణించాడు.
ఇతడు 1892 అనగా నందన నామ సంవత్సర శ్రావణ శుద్ధ దశమి నాడు మహాలక్ష్మమ్మ, కోటయ్యశాస్త్రి దంపతులకు గుంటూరు జిల్లా మన్నవ గ్రామంలో జన్మించాడు. ఇతడు తెనాలి సంస్కృత కళాశాలలో చదివి విద్వాన్ పట్టా పొందాడు. ఇతడు శ్రీరాములుతో కలిసి జంటగా చేసిన అవధానాలు కాక శ్రీరాములు మరణించిన తర్వాత కొంత కాలం అవధాన ప్రదర్శనం నిలిపివేసినా తరువాత అవధానాలు చేయడం ప్రారంభించాడు. ఇతడు ఒంటరిగా మన్నవ, కొత్తరెడ్డిపాలెం, చేబ్రోలు, చెఱుకుపల్లి, మధిర, రేమిడిచర్ల లలో శతావధానాలు, తెనాలి, ముత్తుకూరు, జగ్గయ్యపేట, రేమిడిచర్ల, తెట్టు, చుండూరు, మధిర మొదలైన చోట్ల అష్టావధానాలు చేశాడు. ఇతడు విజయవాడలో కొంతకాలం ఉద్యోగం చేశాడు. ఇతడికి కవికిశోర, అవధాన కంఠీరవ ఇత్యాది బిరుదులు, దుర్భా సుబ్రహ్మణ్యశాస్త్రి వంటి పండితులచే సువర్ణ ఘంటికా ప్రదానము వంటి సత్కారాలు జరిగాయి.
ఈ కవులిద్దరూ కలిసి 12 సంవత్సరాల పాటు అవధానాలు నిర్వహించారు. వీరు ఇనగల్లు, మొగలతుర్తి, పెంటపాడు, అత్తిలి, కొలకలూరు, భీమడోలు, గుండుగొలను, నెల్లూరు, బాపట్ల, గూడూరు, ఒంగోలు మొదలైన చోట్ల తమ అవధాన విద్యను ప్రదర్శించారు. వీరు నిర్వహించిన అవధానాలు పశ్చిమ గోదావరిజిల్లా, కృష్ణా, గుంటూరు, ప్రకాశం, నెల్లూరు, ఖమ్మం జిల్లాలకే పరిమితం కావడం వల్ల వీరికి తగిన ప్రచారం లభించలేదు. వీరు అవధానలలో పూరించిన పద్యాలను 1927లో ప్రతాప వేంకటేశ్వరులు అవధాన మంజరి అనే పేరుతో ప్రకటించాడు. వీరు అవధానాలే కాక హనుమన్నక్షత్రమాల, వేణుగోపాలతారావళి, సారంగధర వంటి రచనలు కూడా చేశారు.
పూరణ:ఒక యబ్జానన ప్రక్కయింటి విటుపై నుత్సాహముం జెంది యె
ట్లిఁక వానిం గవయంగ నంచు నడిరేయిన్ బార్శ్వకుడ్యస్థలీ
నికటంబందున నిల్వగాంచి యత డెంతే భ్రాంతి నిట్లెంచుగా
వికసించెన్ గమలంబు గోడను నిశావేళన్ విచిత్రంబుగన్
పూరణ:అతిభక్తిన్ మనయగ్రజుండిటు శుభంబౌనంచుఁ గావింపగా
హితులున్ బంధువులున్ నుతించు నటులయ్యెన్ సత్యనారాయణ
వ్రత సంపూర్తి ప్రసాదమీయవలెనప్పా వేవేగరమ్మంచు హా
రతికై పిల్వగ నాత్మసోదరియె రారమ్మంచు మున్వచ్చెదాన్
పూరణ:నగరుల సౌరుమానె విపినమ్ములకున్ రఘురాము డేగుచో
తగరు మఱొక్క రీవిధము ధారుణిపాలన జేయనంచు కెం
దొగరుచి కన్గవన్ గన వినూతన బాష్పకణమ్ము లొల్క పెన్
వగ రుచిలేని వాక్సమితి వాకొనుచుండె నయోధ్య నెల్లరున్
పంజాబ్ విద్యా వ్యవస్థ
2011 భారతదేశ గణాంకాల ప్రకారం పంజాబ్ లో అక్షరాస్యత 75.84 శాతం. ఇందులో మగవారిలో 80.44 శాతం కాగా ఆడవారిలో 70.73 శాతంగా ఉంది. 2015 గణాంకాల ప్రకారం పంజాబ్ లో 920 ఎంబీబీఎస్ సీట్లు, 1070 డెంటల్ సీట్లు ఉన్నాయి.  
అమృత్ సర్, ఫరీద్ కోట్, పటియాలాలో ప్రభుత్వ వైద్య కళాశాలలున్నాయి.
పంజాబ్ లో క్రింద పేర్కొన్న విధంగా ఉన్నత విద్యనందించే అనేక సంస్థలున్నాయి. ఈ సంస్థలు కళలు, సైన్సు, ఇంజనీరింగ్, న్యాయవిద్య, వ్యవసాయ విద్య, వ్యాపారం లాంటి అనేక రంగాలలో కోర్సులు అందిస్తున్నాయి. పంజాబ్ వ్యవసాయ విశ్వవిద్యాలయం 1960-70 లో హరిత విప్లవంలో తనవంతు కృషి సల్పింది.
గ్రాడ్యుయేట్ రికార్డ్ ఎగ్జామినేషన్
గ్రాడ్యుయేట్ రికార్డ్ ఎగ్జామినేషన్ (Graduate Record Examinations - GRE) అనేది యునైటెడ్ స్టేట్స్ లో అత్యధిక గ్రాడ్యుయేట్ పాఠశాలల కొరకు ప్రవేశార్హత ప్రామాణిక పరీక్ష. 1949 లో ఎడ్యుకేషనల్ టెస్టింగ్ సర్వీస్ (ETS) చే సృష్టించబడి నిర్వహించబడుతుంది, ఈ పరీక్ష ఉచ్చరిత తార్కికం, పరిమాణాత్మక తార్కికం, విశ్లేషణాత్మక రచన, మరియు క్లిష్టమైన ఆలోచనా నైపుణ్యాలకు లక్ష్యాలు, ఇవి సుదీర్ఘకాలం కొనసాగుతాయి మరియు ఇవి పూర్తిగా జీఆర్ఈ యొక్క వెలుపల ఏదైనా అధ్యయనం యొక్క నిర్దిష్ట రంగం మీద ఆధారపడి ఉండవు.
గుర్రాల వెంకట శేషు
గుర్రాల వెంకట శేషు భారత జాతీయ కాంగ్రెస్ నాయకులు. ఆయన ఆంధ్రప్రదేశ్ మాజీ ముఖ్యమంత్రి మర్రి చెన్నారెడ్డి కేబినెట్‌లో మంత్రిగా పనిచేశారు. ఆయన రెండు పర్యాయాలు ఎమ్మెల్యేగా తన సేవలనందించారు.
ఆయన స్వగ్రామం టంగుటూరు మండలం జమ్ములపాలెం. ఆయన 1945లో జన్మించారు. ఆయన తండ్రి గుర్రాల వెంకటస్వామి. తన ప్రాథమిక విద్యను ఒంగోలులోనే పూర్తి చేశారు. డిగ్రీ, పీజీ కావలి జవహర్‌ భారతి కళాశాలలో చేశారు. ఆంధ్రా యూనివర్శిటీలో మాస్టర్‌ ఆఫ్‌ కామర్స్‌ (ఎంకామ్‌) విద్యనభ్యసించారు. ఎంకాం పూర్తయిన తరువాత 1979లో ఒంగోలు వచ్చిన శేషు ఏబిఎం కళాశాల ఎదురుగా శాంతినికేతన్‌ ట్యుటోరియల్‌ సంస్థను స్థాపించి పేద విద్యార్థులకు విద్యను అందించారు. ఈయన వద్ద విద్యను అభ్యసించిన ఎంతోమంది విద్యార్థులు ఐఏఎస్‌లుగా, ఐపిఎస్‌లుగా, బ్యాంకు, పోలీసు అధికారులుగా, వివిధ శాఖలలో ఉన్నత పదవులను సాధించారు. ఒంగోలు మాజీ మున్సిపల్‌ ఛైర్మన్‌ మంత్రి శ్రీనివాసరావుకి జివి.శేషు రాజకీయ గురువు.
ఆయన 1977లో ఒంగోలు బ్లాక్‌ యువజన కాంగ్రెస్‌ అధ్యక్షులుగా బాధ్యతలు చేపట్టారు. 1989 శాసన సభ ఎన్నికలలో తొలిసారిగా సంతనూతలపాడు శాసనసభ్యునిగా గెలిచిన శేషు అప్పటి ముుఖ్యమంత్రి డాక్టర్‌ మర్రి చెన్నారెడ్డి కేబినెట్‌లో పాడి పరిశ్రమ, జౌళి శాఖ, లిడ్‌ క్యాప్‌ మంత్రిగా బాధ్యతలను నిర్వర్తించారు. 1996-99 మధ్య కాలంలో వైఎస్‌ రాజశేఖర్‌రెడ్డి హయాంలో ప్రదేశ్‌ కాంగ్రెస్‌ కమిటీ ప్రధాన కార్యదర్శిగా శ్రీకాకుళం, విజయనగరం ఇన్‌ఛార్జిగా పనిచేశారు. 1994 ఎన్నికలలో సంతనూతలపాడు నియోజకవర్గ కాంగ్రెస్‌ పార్టీ ఎమ్మెల్యే అభ్యర్థిగా పోటీ చేసిన జివి శేషు సిపిఎం అభ్యర్థి తవనం చెంచయ్య చేతిలో ఓడిపోయారు. 1999లో జరిగిన ఎన్నికలలో సంతనూతలపాడు నియోజకవర్గం నుండి పోటీ చేసి, పాలపర్తి డేవిడ్‌రాజు చేతిలో ఓటమి చవిచూశారు. 2005-08 మధ్య కాలంలో ప్రకాశం జిల్లా కాంగ్రెస్‌ పార్టీ అధ్యక్షునిగా జివి శేషు మూడేళ్ళ పాటు పార్టీని నడిపించారు. తరువాత కాలేయంలో గడ్డలు ఏర్పడి జివి.శేషు అనారోగ్యం పాలవటంతో స్పందించిన ముఖ్యమంత్రి వైఎస్‌ రాజశేఖర్‌రెడ్డి వైద్య చికిత్సలకు సహకరించారు. తరువాత వైఎస్‌.రాజశేఖర్‌రెడ్డి జిల్లా స్థానిక సంస్థల ఎమ్మెల్సీగా జివి శేషుకు అవకాశం కల్పించారు. 2007-09 మధ్య కాలంలో స్థానిక సంస్థల ఎమ్మెల్సీగా శేషు పనిచేశారు. 2009 సాధారణ ఎన్నికలలో కొండపి అసెంబ్లీ ఎమ్మెల్యేగా ఎన్నికై, ప్రజలకు సేవలందించారు.
ఆయన జూలై 23 2016 న మరణించారు. ఆయనకు భార్య, ఇద్దరు కుమారులు, ఇద్దరు కుమార్తెలు ఉన్నారు. ఆయన రాజకీయ వారసునిగా కుమారుడు డాక్టర్‌ రాజ్‌విమల్‌ ఉన్నారు.
ధనుష్ క్షిపణి
పృథ్వి క్షిపణి యొక్క సముద్ర రూపమే ధనుష్ క్షిపణి. ఇది  సాంప్రదాయిక పేలోడ్‌నే (500 కెజి-1,000 కెజి) కాక, అణు వార్‌హెడ్‌ను కూడా మోసుకుపోగలదు. 350 కిమీ పరిధిలోని లక్ష్యాలను ఛేదించగలదు. 2012 అక్టోబరు 5 న, 2013 నవంబరు 23 న, 2015 ఏప్రిల్ 9 న, 2015 నవంబరు 24 న ధనుష్‌ను విజయవంతంగా పరీక్షించారు. ఈ పరీక్షలను బంగాళాఖాతంలో INS సుభద్ర నుండి చేసారు. ధనుష్‌ను శత్రు నౌకలను నాశనం చేసేందుకు వాడవచ్చు. అలాగే దూరాన్నిబట్టి భూమిపై ఉన్న లక్ష్యాలను కూడా  ఛేదించవచ్చు. ధనుష్ చేరికతో శత్రు లక్ష్యాలను ఎంతో కచ్చితత్వంతో ఛేదించగల సమర్ధత భారత నౌకాదళానికి కలుగుతుంది.
ఎస్.హెచ్.రజా
సయ్యద్ హైదర్ రజా (ఎస్.హెచ్.రజా) (22 ఫిబ్రవరి 1922 – 23 జూలై 2016) భారతీయ చిత్రకారుడు. ఆయన 1950 నుండి ఫ్రాన్స్లో నివాసముంటున్నాఅరు. ఆయనకు భారతదేశంతో బలమైన అనుబంధం ఉంది.
ఆయన భారతీయ భావనలను, ప్రతీకలను తన కుంచె ద్వారా ప్రపంచానికి ఆవిష్కరించిన ప్రముఖ చిత్రకారుడు. బిందు, పురుష్-ప్రకృతి, నారి వంటి కళాఖండాల ద్వారా ఆయన ప్రసిద్ధి పొందారు. సులభంగా అర్థమయ్యే అమూర్త రేఖాగణిత శైలిలో ఆయన బొమ్మలు గీసేవారు. ఆయనకు 1981లో పద్మశ్రీ మరియు లలిత కళా అకాడమీలో ఫెలోషిప్ లభించాయి. 2007లో పద్మభూషణ పురస్కారాన్ని అందుకున్నారు. 2013లో పద్మవిభూషణ పురస్కారాన్ని పొందారు. జూలై 14, 2015లో ఫ్రాన్స్ దేశపు అత్యున్నత పురస్కారం అయిన "కమాడియర్ డె లా లెగియన్ డి హోనర్" పురస్కారం పొందారు.
ఆయన భారతదేశంలో ఖరీదైన నవీన చిత్రాలు వేసిన కళాకారునిగా జూన్ 10, 2010 న "సౌరాష్ట్ర" చిత్రం 16.42 కోట్లకు క్రిస్టిల్స్ వేలంపాటలో అమ్మడంద్వారా ప్రసిద్ధి పొందాడు.
1959లో ఆయన ఫ్రెంచ్ కళాకారిణి జానినే మొంగిలాట్ ను వివాహమాడారు. కానీ ఆమె 2002లో క్యాన్సర్ వ్యాధితో మరణించింది. తరువాత ఆయన భారతదేశం తిరిగి రావడానికి నిర్ణయించాడు.
సయ్యద్మ హైదర్ రజా మధ్యప్రదేశ్ లోని మడాలా జిల్లా బాబరియాలో సయ్యద్ మొహమ్మద్ రజా మరియు తహీరా బేగం దంపతులకు 1922లో జన్మించారు. ఆయన తండ్రి జిల్లా డిప్యూటీ అటవీ అధికారిగా పనిచేసారు. ఆయన తన 12వ యేట నుంచే బొమ్మలు వేయడం ప్రారంభించారు. తన 13 వయేట మధ్యప్రదేశ్ లోని "డమో"కు వెళ్ళి పాఠశాల విద్యను ప్రభుత్వ ఉన్నత పాఠశాల, డెమోలో పూర్తిచేసారు.
పాఠశాల విద్య తరువాత ఆయన 1939-43 మధ్య నాగపూర్ లోని నాగపుర్ స్కూల్ ఆఫ్ ఆర్ట్స్ లొ విద్యనభ్యసించారు. తరువాత 1943-47 మధ్య బాంబే లోని సర్ జె.జె.స్కూల్ ఆఫ్ ఆర్ట్స్ లో చదివారు. ఆయన అక్టోబరు 1950లో పారిస్ లోని "ఎకోల్ నేషనల్ సుపెరియర్ డెస్ బెయాక్జ్"లో విద్యనభ్యసించడానికి ఫ్రాన్స్ కు వెళ్ళే ముందు ఆయన యురప్ గుండా ప్రయాణించారు. తరువాత ఆయన పారిస్ లో జివించడానికి అచ్చట తన ప్రదర్శనలివ్వడాన్ని కొనసాగించారు. 1956 లో పారిస్ లో ఆయనకు "ప్రిక్స్ డె లా క్రిటిక్" అనే పురస్కారం వచ్చింది. ప్రెంచ్ దేశీయుడు కాని వ్యక్తి పొందిన మొదటి పురస్కారం యిది.
ఆయన "రజా ఫౌండేషన్"ను భారతదేశాంలో స్థాపించారు. దీనిని భారతదేశంలోని యువకులలో చిత్రకళను అభివృద్ధి చేయాలనే తలంపుతో ప్రారంభించారు. ఈ సంస్థ ప్రతీయేటా యువ కళాకారునికి "రజా ఫౌండేషన్ పురస్కారం"ను అందిస్తుంది.
సన్సార్‌పూర్
సన్సాపూర్  భారతదేశ పంజాబ్ రాష్ట్రంలోని జలంధర్ (Sansarpur, Jalandhar district) జిల్లాకు చెందిన గ్రామము.
2001 భారత జనాభా గణన ప్రకారం   ఈ గ్రామ జనాభా 4061. మొత్తం జనాభాలో పురుషులు  51% మరియు స్త్రీలు  49% ఉన్నారు. ఈ గ్రామ సరాసరి అక్షరాస్యత   75%. ఇది జాతీయ సరాసరి అక్షరాస్యత  59.5% కన్నా ఎక్కువ. పురుషుల అక్షరాస్యత  79%, మరియు స్త్రీల అక్షరాస్యత  71%. ఈ గ్రామంలొ 11 శాతం మంది ప్రజలు 6 యేండ్లకు తక్కువ వయసున్నవారే.
ఈ గ్రామం సుమారు 300 సంవత్సరాల పూర్వము నుండి గలది. ఆ కాలంలొ ఐదు కుటుంబాలు ఈ గ్రామానికి వచ్చారు. వారి కుటుంబీకులు "కులార్" మరియు కుంధి" గా పిలువబడుతున్నారు.
భారతదేశంలోని ఏ ఇతర గ్రామంలో లేని ప్రత్యేకత ఈ గ్రామానికి ఉంది. అది అత్యధికంగా భారతదేశంలోని ఒలెంపిక్ క్రీడాకారులు ఈ గ్రాం వారే కావడం. ఈ గ్రామంలో 14 హాకి ఒలెంపిక్ క్రీడాకారులు ఇండియా, కెన్యా మరియు కెనడా ఒలెంపిక్స్ లలో పాల్గొన్నారు. ఒక ఒలెంపిక్ లో ఈ గ్రామానికి చెందిన ఏడుగురు క్రీడాకారులు వివిధ దేశాలకు ప్రాతినిధ్యం వహించారు. వారిలో ఐదుగురు భారతదేశానికి మరియు ఇద్దరు కెన్యా దేశానికి ప్రాతినిధ్యం వహించారు. ప్రస్తుతం భారత ప్రభుత్వం సరైన సహకారాన్నందించక పోవడాం మూలాన ఈ గ్రామం నుండి హాకీ క్రీడాకారులు తగ్గిపోయారు.
ఈ గ్రామం నుండి అనేక మంది ప్రసిద్ధ భారతీయ హాకీ క్రీడాకారులున్నారు.:
బోనీ కపూర్
బోనీ కపూర్ (జననం 22 ఏప్రిల్ 1955) ప్రముఖ భారతీయ నిర్మాత. బాలీవుడ్ లో ఆయన నిర్మాణంలో చాలా సినిమాలు వచ్చాయి. మిస్టర్ ఇండియా, నో ఎంట్రీ, జుదాయీ, వాంటెడ్ వంటి బ్లాక్ బస్టర్ సినిమాలు తీశారు ఆయన. ప్రముఖ బాలీవుడ్ నటులు అనిల్ కపూర్, సంజయ్  కపూర్ ల పెద్ద అన్నగారు బోనీ. ఈయన కుమారుడు అర్జున్ కపూర్ ప్రస్తుతం బాలీవుడ్ లో ప్రముఖ హీరో
22 ఏప్రిల్ 1955న ఉత్తర్ ప్రదేశ్ లోని మీరట్ లో పంజాబీ హిందూ  కుటుంబంలో జన్మించారు. బాలీవుడ్ ప్రముఖ నిర్మాత సురిందర్ కపూర్ పెద్ద కుమారుడు. బోనీ తమ్ముళ్ళు అనిల్ కపూర్, సంజయ్ కపూర్, కుమారుడు అర్జున్ బాలీవుడ్ లో నటులు. పాకిస్థానీ పంజాబ్ లోని పేష్వార్ వీరి కుటుంబం అసలు ఊరు. వీరి తండ్రి సురిందర్ కుటుంబం భారత విభజన సమయంలో అక్కడి నుంచి భారతదేశం వలస వచ్చారు.
బోనీ కపూర్ ముందు మోనా షౌరే కపూర్ ను వివాహం చేసుకున్నారు. వీరికి ఇద్దరు పిల్లలు అర్జున్, అన్షులా. 2012లో ఇషాక్ జాదే సినిమాతో హీరోగా తెరంగేట్రం చేసి, మంచి విజయం సాధించారు. బర్నార్డ్ కళాశాలలో డిగ్రీ చదివి, ప్రస్తుతం అన్షులా గూగుల్ లో పనిచేస్తున్నారు. మోనాకు విడాకులిచ్చి, బోనీ 1996 జూన్ 2న ప్రముఖ నటి శ్రీదేవి ని వివాహం చేసుకున్నారు. వీరికి ఇద్దరు అమ్మాయిలు జాహ్నవి, ఖుషి.
కెరీర్ మొదట్లో కపూర్ ప్రముఖ దర్శక నిర్మాత శక్తి సమంత వద్ద సహాయకునిగా పనిచేశారు. శేఖర్ కపూర్ దర్శకత్వంలో అనిల్ కపూర్, శ్రీదేవి ప్రధాన పాత్రధారులుగా, బోనీ నిర్మాణంలో వచ్చిన మిస్టర్ ఇండియా సినిమా ఆయన కెరీర్ లో ప్రఖ్యాతమైన సినిమాగా నిలిచింది. 1987లో విడుదలైన ఈ సినిమా ఆ సంవత్సరానికి రెండో అతిపెద్ద హిట్ అయింది. ఈ సినిమాలోని కొన్ని పాటలు చాలా ప్రఖ్యాతం అయ్యాయి. ఈ సినిమాలో అమ్రీష్ పురి డైలాగులు చాలా ప్రసిద్ధం ఈ సినిమాలో పురి పాత్రను బాలీవుడ్ లో ఉత్తమ విలన్లలో ఒకటిగా భావిస్తారు.